title: 2014/232/ΕΕ: Απόφαση του Συμβουλίου, της 14ης Απριλίου 2014 , για τη σύναψη, εξ ονόματος της Ευρωπαϊκής Ένωσης, του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Γκαμπόν

text:
               26.4.2014

               EL

               Επίσημη Εφημερίδα της Ευρωπαϊκής Ένωσης

               L 125/48

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Απριλίου 2014
   για τη σύναψη, εξ ονόματος της Ευρωπαϊκής Ένωσης, του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Γκαμπόν

      (2014/232/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 6 στοιχείο α), και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 16 Απριλίου 2007, το Συμβούλιο ενέκρινε συμφωνία αλιευτικής σύμπραξης μεταξύ της Δημοκρατίας της Γκαμπόν και της Ευρωπαϊκής Κοινότητας (στο εξής «συμφωνία σύμπραξης») εκδίδοντας τον κανονισμό (ΕΚ) αριθ. 450/2007 (1).

               (2)

               Η Ένωση διαπραγματεύτηκε με τη Δημοκρατία της Γκαμπόν νέο πρωτόκολλο με το οποίο παραχωρούνται στα σκάφη της ΕΕ αλιευτικές δυνατότητες στα ύδατα στα οποία η Δημοκρατία της Γκαμπόν ασκεί την κυριαρχία ή τη δικαιοδοσία της σε θέματα αλιείας.

               (3)

               Το νέο αυτό πρωτόκολλο υπογράφηκε βάσει της απόφασης 2013/462/ΕΕ του Συμβουλίου (2), και εφαρμόζεται προσωρινά από τις 24 Ιουλίου 2013 (3).

               (4)

               Πρέπει να εγκριθεί το νέο πρωτόκολλο.

               (5)

               Η συμφωνία αλιευτικής σύμπραξης προβλέπει τη σύσταση μεικτής επιτροπής επιφορτισμένης με την παρακολούθηση της εφαρμογής της συμφωνίας αυτής. Περαιτέρω, σύμφωνα με το πρωτόκολλο, η μεικτή επιτροπή μπορεί να εγκρίνει ορισμένες τροποποιήσεις του πρωτοκόλλου. Προκειμένου να διευκολυνθεί η έγκριση των εν λόγω τροποποιήσεων, η Ευρωπαϊκή Επιτροπή θα πρέπει να εξουσιοδοτηθεί, με την επιφύλαξη ειδικών όρων, να τις εγκρίνει, βάσει απλουστευμένης διαδικασίας.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Γκαμπόν (στο εξής «πρωτόκολλο») εγκρίνεται εξ ονόματος της Ένωσης (4).
   Άρθρο 2
   Ο πρόεδρος του Συμβουλίου προβαίνει εξ ονόματος της Ένωσης, στην κοινοποίηση που προβλέπεται στο άρθρο 15 του πρωτοκόλλου.
   Άρθρο 3
   Υπό την επιφύλαξη των διατάξεων και όρων που εκτίθενται στο παράρτημα, η Ευρωπαϊκή Επιτροπή εξουσιοδοτείται να εγκρίνει, εξ ονόματος της Ένωσης, τις τροποποιήσεις του πρωτοκόλλου στο πλαίσιο της μεικτής επιτροπής.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 14 Απριλίου 2014.

            Για το Συμβούλιο

            Ο Πρόεδρος

         Α. ΤΣΑΥΤΆΡΗΣ

      (1)  Κανονισμός (ΕΚ) αριθ. 450/2007 του Συμβουλίου, της 16ης Απριλίου 2007, σχετικά με τη σύναψη της συμφωνίας αλιευτικής σύμπραξης μεταξύ της Δημοκρατίας της Γκαμπόν και της Ευρωπαϊκής Κοινότητας (ΕΕ L 109 της 26.4.2007, σ. 3).

      (2)  Απόφαση 2013/462/ΕΕ του Συμβουλίου, της 22ας Ιουλίου 2013, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Γκαμπόν (ΕΕ L 250 της 20.9.2013, σ. 1).

      (3)  Ενημέρωση σχετικά με την ημερομηνία υπογραφής του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Γκαμπόν (ΕΕ L 229 της 28.8.2013, σ. 1).

      (4)  Το πρωτόκολλο δημοσιεύθηκε στην ΕΕ L 250 της 20.9.2013, σ. 2 με την απόφαση για την υπογραφή του.

      ΠΑΡΑΡΤΗΜΑ
      Πεδίο εφαρμογής των εξουσιών που ανατίθενται και διαδικασία για τον καθορισμό της θέσης της Ένωσης στο πλαίσιο της μεικτής επιτροπής

                  1.

                  Η Επιτροπή εξουσιοδοτείται να διαπραγματεύεται με τη Δημοκρατία της Γκαμπόν και, κατά περίπτωση και με την επιφύλαξη συμμόρφωσης προς την παράγραφο 3 του παρόντος παραρτήματος, να εγκρίνει τροποποιήσεις του πρωτοκόλλου σχετικά με τα ακόλουθα ζητήματα:

                              α)

                              επανεξέταση των αλιευτικών δυνατοτήτων σύμφωνα με τα άρθρα 5 και 6 του πρωτοκόλλου·

                              β)

                              απόφαση σχετικά με τις λεπτομέρειες της τομεακής στήριξης σύμφωνα με το άρθρο 3 του πρωτοκόλλου·

                              γ)

                              τεχνικές προδιαγραφές και λεπτομέρειες που εμπίπτουν στις αρμοδιότητες της μεικτής επιτροπής σύμφωνα με το παράρτημα του πρωτοκόλλου.

                  2.

                  Στο πλαίσιο της μεικτής επιτροπής που συγκροτήθηκε δυνάμει της συμφωνίας αλιευτικής σύμπραξης, η Ένωση:

                              α)

                              ενεργεί σύμφωνα με τους στόχους τους οποίους επιδιώκει η Ένωση στο πλαίσιο της κοινής αλιευτικής πολιτικής·

                              β)

                              ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση σχετικά με την εξωτερική διάσταση της κοινής αλιευτικής πολιτικής·

                              γ)

                              προωθεί θέσεις συμβατές με τους σχετικούς κανόνες τους οποίους θεσπίζουν οι περιφερειακές οργανώσεις διαχείρισης της αλιείας.

                  3.

                  Όταν προβλέπεται η λήψη απόφασης κατά τη διάρκεια συνεδρίασης της μεικτής επιτροπής σχετικά με τροποποιήσεις του πρωτοκόλλου που αναφέρονται στην παράγραφο 1, λαμβάνονται τα απαραίτητα μέτρα ώστε η θέση που καθορίζεται εξ ονόματος της Ένωσης να λαμβάνει υπόψη τα πλέον πρόσφατα στατιστικά, βιολογικά και λοιπά συναφή στοιχεία που διαβιβάζονται στην Επιτροπή.
                  Προς τον σκοπό αυτό και βάσει των ως άνω δεδομένων, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά του όργανα, εντός επαρκούς χρονικού διαστήματος πριν από τη συνεδρίαση της μεικτής επιτροπής, έγγραφο στο οποίο εκτίθενται λεπτομερώς τα συγκεκριμένα στοιχεία της προτεινόμενης θέσης της Ένωσης, προς εξέταση και έγκριση.
                  Προκειμένου για τα ζητήματα που αναφέρονται στο σημείο 1 στοιχείο α), το Συμβούλιο εγκρίνει την προβλεπόμενη θέση της Ένωσης με ειδική πλειοψηφία. Στις λοιπές περιπτώσεις, η προβλεπόμενη στο προπαρασκευαστικό έγγραφο θέση της Ένωσης θεωρείται ως εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας 20 ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.
                  Εάν, στα πλαίσια επακόλουθων συνεδριάσεων, μεταξύ άλλων και επιτόπου, είναι αδύνατον να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή τα προπαρασκευαστικά του όργανα.
                  Η Επιτροπή καλείται να λάβει, σε εύθετο χρόνο, όλα τα απαραίτητα μέτρα για να δοθεί συνέχεια στην απόφαση της μεικτής επιτροπής, συμπεριλαμβανομένης, κατά περίπτωση, της δημοσίευσης της σχετικής απόφασης στην Επίσημη Εφημερίδα της Ευρωπαϊκής Ένωσης και της υποβολής τυχόν προτάσεων αναγκαίων για την εφαρμογή της απόφασης.


Avis juridique important

|

31989D0070

89/70/ΕΟΚ, Ευρατόμ, ΕΚΑΧ: Απόφαση της Επιτροπής της 22ας Δεκεμβρίου 1988 για την προσαρμογή των διορθωτικών συντελεστών που εφαρμόζονται από την 1η Δεκεμβρίου 1988 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 029 της 31/01/1989 σ. 0067 - 0068

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Δεκεμβρίου 1988  για την προσαρμογή των διορθωτικών συντελεστών που εφαρμόζονται από την 1η Δεκεμβρίου 1988 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  (89/70/ΕΟΚ, ΕΥΡΑΤΟΜ, ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 2339/88 (2), και ιδίως το άρθρο 13 δεύτερο εδάφιο του παραρτήματος Χ,  Εκτιμώντας:  ότι με τον κανονισμό (ΕΚΑΧ, ΕΟΚ, Ευρατόμ) αριθ. 3383/88 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1988 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·  ότι κατά τους τελευταίους μήνες η Επιτροπή προσάρμοσε ορισμένους από αυτούς τους διορθωτικούς συντελεστές (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης·  ότι πρέπει να προσαρμοστούν από 1ης Δεκεμβρίου 1988 ορισμένοι διορθωτικοί συντελεστές καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,  ΑΠΟΦΑΣΙΖΕΙ:  Άρθρο μόνο  Από 1ης Δεκεμβρίου 1988 οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.  Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα η παρούσα απόφαση.  Βρυξέλλες, 22 Δεκεμβρίου 1988.  Για την Επιτροπή  Henning CHRISTOPHERSEN  Αντιπρόεδρος  (1) ΕΕ αριθ. L 56 της 4. 3. 1968, σ. 1.  (2) ΕΕ αριθ. L 204 της 29. 7. 1988, σ. 5.  (3) ΕΕ αριθ. L 296 της 29. 10. 1988, σ. 79.  (4) Βλέπε σελίδα 65 της παρούσας Επίσημης Εφημερίδας.  ΠΑΡΑΡΤΗΜΑ  1.2 //  //  // Τόπος υπηρεσίας   // Διορθωτικοί συντελεστές   //    //   // Βανονάτου  // 105,92   // Βραζιλία   // 60,31   // Γιουγκοσλαβία  // 31,97   // Γκάμπια   // 86,91   // Γκάνα   // 44,19  // Ζαΐρ   // 103,50   // Ισραήλ   // 87,87   // Λεσόθο  // 53,89   // Λίβανος   // 21,35   // Μαλαόνι   // 60,67  // Ουγκάντα   // 93,31   // Σιέρρα Λεόνε   // 94,17  // Σομαλία   // 41,96   // Σουδάν   // 91,62   // Σουρινάμ  // 151,24   // Συρία   // 142,47   // Τόνγκα   // 113,15  // Τουρκία   // 48,06   //    //


title: 76/755/ΕΚΑΧ, ΕΟΚ, Ευρατόμ: Απόφαση του Συμβουλίου και των αντιπροσώπων των κυβερνήσεων των κρατών μελών των Ευρωπαϊκών Κοινοτήτων, που συνήλθαν στα πλαίσια του Συμβουλίου, της 20ης Σεπτεμβρίου 1976, σχετικά με δράσεις οικονομικής συνεργασίας στα πλαίσια της Μεικτής Επιτροπής ΕΟΚ-Καναδά

text:
160                           Επίσημη Εφημερίδα των Ευρωπαϊκών Κοινοτήτων
376D0755
'Αριθ. N 260/36              'Επίσημη Εφημερίδα των Ευρωπαϊκών Κοινοτήτων                      24.9.76
                                                ΑΠΟΦΑΣΗ
           ΤΟΥ ΣΥΜΒΟΥΛΙΟΥ ΚΑΙ ΤΠΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ
           ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΣΥΝΕΛΘΟΝΤΩΝ ΣΤΟ
                                      ΠΛΑΙΣΙΟ ΤΟΥ ΣΥΜΒΟΥΛΙΟΥ
                                        της 20ης Σεπτεμβρίου 1976
           περί των δραστηριοτήτων οίκονομικης συνεργασίας στό πλαίσιο της Μικτής Επιτροπής
                                    Ευρωπαϊκών Κοινοτήτων - Καναδά
                                    (76/755/ΕΚΑΧ, ΕΟΚ, ΕΥΡΑΤΟΜ)
           ΤΟ ΣΥΜΒΟΥΛΙΟ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
           ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ
           ΑΠΟΦΑΣΙΖΟΥΝ :
           Συγκεκριμένη δράση οικονομικής συνεργασίας θά είναι δυνατό νά άναληφθεϊ άπό τήν
           Κοινότητα, στό πλαίσιο της Μικτής 'Επιτροπής Ευρωπαϊκών Κοινοτήτων - Καναδά, μόνο
           υπό τήν προϋπόθεση ότι θά εχει άποφασισθεΐ προηγούμενα — συμφωνά μέ τίς ειδικές
           διαδικασίες των Κοινοτήτων — κοινή θέση έπί τοΰ θέματος αύτοΰ . Ή προϋπόθεση αυτή
           ισχύει σέ κάθε περίπτωση καί ανεξάρτητα άπό τό βαθμό, μέχρι τοΰ όποιου θά υφίσταται
          ήδη κοινή πολιτική στόν τομέα , στόν όποιο θά άναφέρεται ή προβλεπόμενη δράση .
          Έγινε στίς Βρυξέλλες, στίς 20 Σεπτεμβρίου 1976 .
                                                                       O Προεδρος
                                                                    M. van der STOEL


title: 2006/352/ΕΚ: Διοικητική επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων - Απόφαση αριθ. 206, της  15ης Δεκεμβρίου 2005 , σχετικά με τον τρόπο λειτουργίας και τη σύνθεση της επιτροπής λογαριασμών της διοικητικής επιτροπής για την κοινωνική ασφάλιση των διακινούμενων εργαζομένων

text:
               18.5.2006

               EL

               Επίσημη Εφημερίδα της Ευρωπαϊκής Ένωσης

               L 130/39

      ΑΠΌΦΑΣΗ αριθ. 206
   της 15ης Δεκεμβρίου 2005
   σχετικά με τον τρόπο λειτουργίας και τη σύνθεση της επιτροπής λογαριασμών της διοικητικής επιτροπής για την κοινωνική ασφάλιση των διακινούμενων εργαζομένων
   (2006/352/ΕΚ)
   Η ΔΙΟΙΚΗΤΙΚΗ ΕΠΙΤΡΟΠΉ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,
   Έχοντας υπόψη:
   το άρθρο 101 παράγραφος 3 του κανονισμού (ΕΟΚ) αριθ. 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) αριθ. 1408/71, σύμφωνα με το οποίο η διοικητική επιτροπή προσδιορίζει τον τρόπο λειτουργίας και τη σύνθεση της επιτροπής λογαριασμών,
   τις αποφάσεις αριθ. 86 της 24ης Σεπτεμβρίου 1973 και αριθ. 159 της 3ης Οκτωβρίου 1995 σχετικά με τον τρόπο λειτουργίας και τη σύνθεση της επιτροπής λογαριασμών,
   Εκτιμώντας ότι η διεύρυνση της Ευρωπαϊκής Ένωσης την 1η Μαΐου 2004 δικαιολογεί την αναθεώρηση των προηγούμενων αποφάσεων για τον τρόπο λειτουργίας και τη σύνθεση της επιτροπής λογαριασμών,
   ΑΠΟΦΑΣΙΖΕΙ:

               1)

               Οι αποφάσεις αριθ. 86 και αριθ. 159 καταργούνται και το κείμενο των αποφάσεων αυτών σχετικά με τον τρόπο λειτουργίας και τη σύνθεση της επιτροπής λογαριασμών της διοικητικής επιτροπής για την κοινωνική ασφάλιση των διακινούμενων εργαζομένων αντικαθίστανται από το κείμενο του παραρτήματος της παρούσας απόφασης.

               2)

               Η παρούσα απόφαση ισχύει από την πρώτη ημέρα του μήνα που ακολουθεί τη δημοσίευσή της στην Επίσημη Εφημερίδα της Ευρωπαϊκής Ένωσης.

            Η Πρόεδρος της Διοικητικής Επιτροπής

         Anna HUDZIECZEK

      ΠΑΡΑΡΤΗΜΑ
      Τρόπος λειτουργίας και σύνθεση της επιτροπής λογαριασμών της διοικητικής επιτροπής για την κοινωνική ασφάλιση των διακινούμενων εργαζομένων

                  1.

                  Η επιτροπή λογαριασμών που προβλέπεται στο άρθρο 101 παράγραφος 3 του κανονισμού (ΕΟΚ) αριθ. 574/72 εκτελεί τα καθήκοντά της, όπως ορίζονται στο άρθρο 102 παράγραφος 1 και στο άρθρο 113 παράγραφος 3 του κανονισμού 574/72, υπό την αρμοδιότητα της διοικητικής επιτροπής για την κοινωνική ασφάλιση των διακινούμενων εργαζομένων, από την οποία λαμβάνει οδηγίες.
                  Σε αυτό το πλαίσιο, η επιτροπή λογαριασμών υποβάλλει στη διοικητική επιτροπή για έγκριση μακροπρόθεσμο πρόγραμμα εργασίας. Η επιτροπή λογαριασμών υποβάλλει ετησίως στη διοικητική επιτροπή έκθεση προόδου για το πρόγραμμα εργασίας.

                  2.

                  Η επιτροπή λογαριασμών αποφαίνεται, κατ’ αρχήν, βάσει στοιχείων τεκμηρίωσης. Μπορεί να ζητήσει από τις αρμόδιες αρχές κάθε πληροφορία ή έρευνα που θεωρεί αναγκαία για τη διερεύνηση των προβλημάτων που της υποβάλλονται για εξέταση. Όταν είναι αναγκαίο, η επιτροπή λογαριασμών μπορεί, ύστερα από προηγούμενη έγκριση του προέδρου της διοικητικής επιτροπής, να αναθέσει σε ένα μέλος της γραμματείας ή σε ορισμένα μέλη της επιτροπής λογαριασμών να διενεργήσουν τις αναγκαίες επιτόπιες έρευνες για τη συνέχιση των εργασιών. Ο πρόεδρος της διοικητικής επιτροπής ενημερώνει τον αντιπρόσωπο του ενδιαφερόμενου κράτους μέλους στη διοικητική επιτροπή για την εν λόγω έρευνα.
                  Την επιτροπή λογαριασμών επικουρεί ένας ανεξάρτητος εμπειρογνώμονας με επαγγελματική κατάρτιση και εμπειρία σε θέματα που αφορούν τη λειτουργία της επιτροπής λογαριασμών, και ειδικότερα τα καθήκοντά της σύμφωνα με τα άρθρα 94, 95 και 101 του κανονισμού 574/72.

                  3.

                  Η επιτροπή λογαριασμών αποτελείται από δύο αντιπροσώπους από κάθε κράτος μέλος της Ευρωπαϊκής Ένωσης, οι οποίοι διορίζονται από τις αρμόδιες αρχές των κρατών αυτών.
                  Σε περίπτωση κωλύματος, κάθε μέλος της επιτροπής λογαριασμών μπορεί να αντικατασταθεί από αναπληρωτή που ορίζεται από τις αρμόδιες αρχές για το σκοπό αυτό.

                  4.

                  Η αποφάσεις λαμβάνονται με πλειοψηφία. Κάθε κράτος μέλος διαθέτει μόνον μία ψήφο.
                  Στις γνώμες της επιτροπής λογαριασμών πρέπει να αναφέρεται εάν εγκρίθηκαν ομόφωνα ή με πλειοψηφία. Πρέπει να αναφέρονται, εφόσον υπάρχουν, τα συμπεράσματα ή οι επιφυλάξεις της μειοψηφίας.
                  Σε περίπτωση που δεν εγκρίνεται ομόφωνα μια γνώμη, η επιτροπή λογαριασμών την υποβάλλει στη διοικητική επιτροπή συνοδευόμενη από έκθεση στην οποία παρουσιάζονται και δικαιολογούνται οι αντίθετες απόψεις.
                  Επίσης, η επιτροπή λογαριασμών ορίζει έναν εισηγητή αρμόδιο να παρέχει στη διοικητική επιτροπή όλες τις πληροφορίες τις οποίες η τελευταία θεωρεί χρήσιμες για να είναι σε θέση να διευθετήσει την εν λόγω διαφορά.
                  Ο εισηγητής δεν επιλέγεται από τους αντιπροσώπους των χωρών που εμπλέκονται στη διαφορά.

                  5.

                  Ο αντιπρόσωπος της Ευρωπαϊκής Επιτροπής ή ο αναπληρωτής του στη διοικητική επιτροπή συμμετέχει στην επιτροπή λογαριασμών με συμβουλευτική ιδιότητα.

                  6.

                  H προεδρία της επιτροπής λογαριασμών ασκείται από ένα μέλος που ανήκει στο κράτος μέλος του οποίου ο αντιπρόσωπος στη διοικητική επιτροπή ασκεί την προεδρία της.
                  Ο πρόεδρος της επιτροπής λογαριασμών μπορεί, σε συνεννόηση με τη γραμματεία, να λάβει κάθε μέτρο που είναι αναγκαίο για την ταχεία επίλυση προβλημάτων που προκύπτουν στο πλαίσιο των αρμοδιοτήτων της επιτροπής λογαριασμών.
                  Κατά κανόνα, ο πρόεδρος της επιτροπής λογαριασμών προεδρεύει στις συνεδριάσεις των ομάδων εργασίας που συγκροτούνται για την εξέταση προβλημάτων αρμοδιότητας της επιτροπής λογαριασμών. Εάν, όμως, αυτός κωλύεται, ή εξετάζονται εξειδικευμένα θέματα, μπορεί να ορίσει εκπρόσωπό του.

                  7.

                  Η γραμματεία της διοικητικής επιτροπής εξασφαλίζει την προετοιμασία και οργάνωση των συνεδριάσεων της επιτροπής λογαριασμών, συντάσσει τα πρακτικά και φέρει εις πέρας κάθε εργασία που απαιτείται για τη λειτουργία της επιτροπής λογαριασμών. Η ημερήσια διάταξη, η ημερομηνία και η διάρκεια των συνεδριάσεων της επιτροπής λογαριασμών συμφωνούνται με τον πρόεδρο.

                  8.

                  Η ημερήσια διάταξη διαβιβάζεται από τη γραμματεία της διοικητικής επιτροπής στα μέλη της επιτροπής λογαριασμών και στα μέλη της διοικητικής επιτροπής το αργότερο 20 ημέρες πριν από την έναρξη της συνεδρίασης.
                  Η γραμματεία της διοικητικής επιτροπής διαβιβάζει εντός της ίδιας προθεσμίας τα έγγραφα που σχετίζονται με τη συνεδρίαση.

                  9.

                  Εφόσον απαιτείται, οι κανόνες της διοικητικής επιτροπής εφαρμόζονται στην επιτροπή λογαριασμών.


Avis juridique important

|

32001D0126

2001/126/ΕΚ: Απόφαση του Συμβουλίου, της 12ης Φεβρουαρίου 2001, για διορισμό ιταλικού αναπληρωματικού μέλους της Επιτροπής των Περιφερειών

Επίσημη Εφημερίδα αριθ. L 046 της 16/02/2001 σ. 0023 - 0023

Απόφαση του Συμβουλίουτης 12ης Φεβρουαρίου 2001για διορισμό ιταλικού αναπληρωματικού μέλους της Επιτροπής των Περιφερειών(2001/126/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 263,την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι έχει κενωθεί μια θέση αναπληρωματικού μέλους της Επιτροπής των Περιφερειών, λόγω διορισμού του πρώην αναπληρωματικού μέλους κ. Paolo AGOSTINACCIO σε θέση τακτικού μέλους,έχοντας υπόψη τη σχετική πρόταση της Ιταλικής Κυβερνήσεως,ΑΠΟΦΑΣΙΖΕΙ:Άρθρο μόνοΔιορίζεται ο κ. Luciano DEL FRE ως αναπληρωματικό μέλος της Επιτροπής των Περιφερειών, εις αντικατάσταση του κ. Paolo AGOSTINACCIO, και για το υπόλοιπο της θητείας αυτού, ήτοι ως τις 25 Ιανουαρίου 2002.Βρυξέλλες, 12 Φεβρουαρίου 2001.Για το ΣυμβούλιοΟ ΠρόεδροςT. Östros(1) ΕΕ L 28 της 4.2.1998, σ. 19.


title: 2006/298/ΕΚ: Απόφαση της Επιτροπής, της  20ής Απριλίου 2006 , για ανάθεση σε οργανισμούς εκτέλεσης της διαχείρισης της ενίσχυσης για τη χρηματοδότηση των προενταξιακών μέτρων στους τομείς της γεωργίας και της αγροτικής ανάπτυξης στη Ρουμανία κατά τη διάρκεια της προενταξιακής περιόδου

text:
               22.4.2006

               EL

               Επίσημη Εφημερίδα της Ευρωπαϊκής Ένωσης

               L 109/9

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 20ής Απριλίου 2006
   για ανάθεση σε οργανισμούς εκτέλεσης της διαχείρισης της ενίσχυσης για τη χρηματοδότηση των προενταξιακών μέτρων στους τομείς της γεωργίας και της αγροτικής ανάπτυξης στη Ρουμανία κατά τη διάρκεια της προενταξιακής περιόδου
   (2006/298/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1266/1999 του Συμβουλίου της 21ης Ιουνίου 1999 σχετικά με το συντονισμό της βοήθειας προς τις υποψήφιες χώρες στο πλαίσιο της προενταξιακής στρατηγικής και για την τροποποίηση του κανονισμού (ΕΟΚ) αριθ. 3906/89 (1), και ιδίως το άρθρο 12 παράγραφος 2,
   τον κανονισμό (ΕΚ) αριθ. 1268/1999 του Συμβουλίου της 21ης Ιουνίου 1999 σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (2), και ιδίως το άρθρο 4 παράγραφοι 5 και 6,
   Εκτιμώντας τα εξής:

               (1)

               Το Ειδικό Πρόγραμμα Ένταξης για τη Γεωργία και την Αγροτική Ανάπτυξη για τη Ρουμανία (που εφεξής καλείται «Sapard») εγκρίθηκε με την απόφαση C(2000) 3742 τελικό της Επιτροπής της 12ης Δεκεμβρίου 2000, όπως τροποποιήθηκε τελευταία από την απόφαση C(2006) 1194 της Επιτροπής της 11ης Απριλίου 2006, σύμφωνα με το άρθρο 4 παράγραφοι 5 και 6 του κανονισμού (ΕΚ) αριθ. 1268/1999 του Συμβουλίου.

               (2)

               Η κυβέρνηση της Ρουμανίας και η Επιτροπή, ενεργώντας εξ ονόματος της Ευρωπαϊκής Κοινότητας, υπέγραψαν στις 2 Φεβρουαρίου 2001 την πολυετή χρηματοδοτική συμφωνία η οποία θεσπίζει το τεχνικό, νομικό και διοικητικό πλαίσιο για την εκτέλεση του προγράμματος Sapard, όπως τροποποιήθηκε τελευταία από την ετήσια χρηματοδοτική συμφωνία για το 2004, η οποία υπεγράφη στις 12 Μαΐου 2005 και άρχισε τελικά να ισχύει στις 3 Νοεμβρίου 2005.

               (3)

               Για την υλοποίηση ορισμένων μέτρων που καθορίζονται στο Sapard ορίστηκε από την αρμόδια αρχή της Ρουμανίας ο Οργανισμός Sapard, πρόσωπο δημοσίου δικαίου υπαγόμενο στο Υπουργείο Γεωργίας, Δασών και Αγροτικής Ανάπτυξης. Το Ταμείο Εθνικών Πόρων του Υπουργείου Οικονομικών έχει οριστεί για τα χρηματοοικονομικά καθήκοντα που πρόκειται να ασκήσει στο πλαίσιο της υλοποίησης του Sapard.

               (4)

               Με βάση μια κατά περίπτωση ανάλυση της ικανότητας διαχείρισης εθνικών και τομεακών προγραμμάτων/έργων, των διαδικασιών δημοσιονομικού ελέγχου και των δομών όσον αφορά τα δημόσια οικονομικά, όπως προβλέπεται στο άρθρο 12 παράγραφος 2 του κανονισμού (ΕΚ) αριθ. 1266/1999, η Επιτροπή εξέδωσε την απόφαση 2002/638/ΕΚ της 31ης Ιουλίου 2002 (3) και την απόφαση 2003/846/ΕΚ της 5ης Δεκεμβρίου 2003 (4) για ανάθεση σε οργανισμούς εκτέλεσης της διαχείρισης της ενίσχυσης για τη χρηματοδότηση των προενταξιακών μέτρων στους τομείς της γεωργίας και της αγροτικής ανάπτυξης στη Ρουμανία κατά τη διάρκεια της προενταξιακής περιόδου όσον αφορά ορισμένα μέτρα που προβλέπονται στο Sapard.

               (5)

               Η Επιτροπή προέβη σε περαιτέρω ανάλυση, σύμφωνα με το άρθρο 12 παράγραφος 2 του κανονισμού (ΕΚ) αριθ. 1266/1999, όσον αφορά το μέτρο 1.2 «Βελτίωση των διαρθρώσεων για ποιοτικούς, κτηνιατρικούς και φυτοϋγειονομικούς ελέγχους, για την ποιότητα των τροφίμων και την προστασία των καταναλωτών», το μέτρο 3.2 «Σύσταση οργανώσεων παραγωγών», το μέτρο 3.3 «Μέθοδοι γεωργικής παραγωγής που αποσκοπούν στην προστασία του περιβάλλοντος και τη διατήρηση της υπαίθρου», και το μέτρο 3.5 «Δασοκομία», όπως προβλέπονται στο Sapard. Η Επιτροπή θεωρεί ότι, όσον αφορά επίσης τα μέτρα αυτά, η Ρουμανία πληροί τις διατάξεις των άρθρων 4 έως 6 και του παραρτήματος του κανονισμού (ΕΚ) αριθ. 2222/2000 της Επιτροπής της 7ης Ιουνίου 2000 σχετικά με τον καθορισμό των χρηματοδοτικών κανόνων για την εφαρμογή του κανονισμού (ΕΚ) αριθ. 1268/1999 του Συμβουλίου για την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη σε υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (5), καθώς και τους ελάχιστους όρους που περιλαμβάνονται στο παράρτημα του κανονισμού (ΕΚ) αριθ. 1266/1999.

               (6)

               Είναι, επομένως, σκόπιμο να αρθεί η απαίτηση της εκ των προτέρων έγκρισης που προβλέπεται στο άρθρο 12 παράγραφος 1 του κανονισμού (ΕΚ) αριθ. 1266/1999 και να ανατεθεί, όσον αφορά το μέτρο 1.2, το μέτρο 3.2, το μέτρο 3.3 και το μέτρο 3.5, στον Οργανισμό Sapard και στο Ταμείο Εθνικών Πόρων του Υπουργείου Οικονομικών της Ρουμανίας, η διαχείριση της ενίσχυσης σε αποκεντρωμένη βάση.

               (7)

               Ωστόσο, επειδή οι έλεγχοι που διεξήγαγε η Επιτροπή για το μέτρο 1.2, το μέτρο 3.2, το μέτρο 3.3 και το μέτρο 3.5 βασίζονται σε ένα σύστημα το οποίο δεν λειτουργεί ακόμη πλήρως, όσον αφορά όλα τα σχετικά στοιχεία, ενδείκνυται να ανατεθεί, σε προσωρινή βάση, η διαχείριση του προγράμματος Sapard στον Οργανισμό Sapard και στο Ταμείο Εθνικών Πόρων του Υπουργείου Οικονομικών, σύμφωνα με το άρθρο 3 παράγραφος 2 του κανονισμού (ΕΚ) αριθ. 2222/2000.

               (8)

               Η πλήρης ανάθεση της διαχείρισης του Sapard προβλέπεται μόνο εφόσον θα έχουν διεξαχθεί επιπλέον έλεγχοι, για να διασφαλιστεί ότι το σύστημα λειτουργεί ικανοποιητικά και θα έχουν εφαρμοστεί οι συστάσεις που ενδέχεται να εκδώσει η Επιτροπή όσον αφορά την ανάθεση της διαχείρισης της ενίσχυσης στον Οργανισμό Sapard που υπάγεται στο Υπουργείο Γεωργίας, Δασών, Υδάτων και Περιβάλλοντος και στο Ταμείο Εθνικών Πόρων του Υπουργείου Οικονομικών.

               (9)

               Στις 6 Οκτωβρίου 2005, οι αρχές της Ρουμανίας υπέβαλαν πρόταση σχετικά με τους κανόνες επιλεξιμότητας των δαπανών για το μέτρο 1.2, το μέτρο 3.2 και το μέτρο 3.5 σύμφωνα με το άρθρο 4 παράγραφος 1 του τμήματος B της πολυετούς χρηματοδοτικής συμφωνίας. Η Επιτροπή καλείται να λάβει απόφαση επί του θέματος. Όσον αφορά το μέτρο 3.3, οι κανόνες επιλεξιμότητας των δαπανών προβλέπονται στο Sapard,

         ΑΠΟΦΑΣΙΖΕΙ:
   Άρθρο 1
   Αίρεται η απαίτηση της εκ των προτέρων έγκρισης, εκ μέρους της Επιτροπής, της επιλογής των έργων και της σύναψης της σύμβασης για το μέτρο 1.2, το μέτρο 3.2, το μέτρο 3.3 και το μέτρο 3.5 από τη Ρουμανία, όπως προβλέπεται στο άρθρο 12 παράγραφος 1 του κανονισμού (ΕΚ) αριθ. 1266/1999.
   Άρθρο 2
   Η διαχείριση του προγράμματος Sapard ανατίθεται σε προσωρινή βάση:

               1)

               στον Οργανισμό Sapard που υπάγεται στο Υπουργείο Γεωργίας, Δασών και Αγροτικής Ανάπτυξης της Ρουμανίας, στη διεύθυνση 43 Ştirbei Vodă, Sector 1, Bucharest, για την υλοποίηση του μέτρου 1.2 «Βελτίωση των διαρθρώσεων για ποιοτικούς, κτηνιατρικούς και φυτοϋγειονομικούς ελέγχους, για την ποιότητα των τροφίμων και την προστασία των καταναλωτών», του μέτρου 3.2 «Σύσταση οργανώσεων παραγωγών», του μέτρου 3.3 «Μέθοδοι γεωργικής παραγωγής που αποσκοπούν στην προστασία του περιβάλλοντος και τη διατήρηση της υπαίθρου», και του μέτρου 3.5 «Δασοκομία», όπως καθορίζεται στο πρόγραμμα για τη γεωργία και την αγροτική ανάπτυξη, το οποίο εγκρίθηκε με την απόφαση C(2000) 3742 τελικό της Επιτροπής, στις 12 Δεκεμβρίου 2000, όπως τροποποιήθηκε τελευταία από την απόφαση C(2006) 1194 της Επιτροπής, που εγκρίθηκε στις 11 Απριλίου 2006·

               2)

               στο Ταμείο Εθνικών Πόρων του Υπουργείου Οικονομικών, στη διεύθυνση 44 Mircea Vodă Bulevard, Bucharest, για τα χρηματοοικονομικά καθήκοντα που πρόκειται να ασκήσει στο πλαίσιο της υλοποίησης του προγράμματος Sapard για το μέτρο 1.2, το μέτρο 3.2, το μέτρο 3.3 και το μέτρο 3.5 για τη Ρουμανία.

         Άρθρο 3
   Οι δαπάνες σύμφωνα με την παρούσα απόφαση είναι επιλέξιμες για κοινοτική συγχρηματοδότηση μόνον εφόσον έχουν πραγματοποιηθεί από τους δικαιούχους μετά την ημερομηνία έκδοσης της παρούσας απόφασης ή, μεταγενέστερα, μετά την ημερομηνία θέσπισης της πράξης που τους καθιστά δικαιούχους για το εν λόγω έργο, εκτός από τις μελέτες σκοπιμότητας και άλλες σχετικές μελέτες καθώς και την τεχνική βοήθεια, για τις οποίες η ημερομηνία αυτή θα είναι η 12η Δεκεμβρίου 2000, υπό την προϋπόθεση ότι ο οργανισμός Sapard δεν έχει πραγματοποιήσει καμία πληρωμή πριν από την ημερομηνία έκδοσης της παρούσας απόφασης.
   Άρθρο 4
   Με την επιφύλαξη ενδεχόμενων αποφάσεων για τη χορήγηση ενίσχυσης σε μεμονωμένους δικαιούχους στα πλαίσια του προγράμματος Sapard, εφαρμόζονται οι κανόνες επιλεξιμότητας των δαπανών τους οποίους πρότεινε η Ρουμανία με την επιστολή αριθ. 70832 της 22ας Σεπτεμβρίου 2005 η οποία πρωτοκολλήθηκε στην Επιτροπή με τον αριθμό 29071.

      Βρυξέλλες, 20 Απριλίου 2006.

            Για την Επιτροπή

         Mariann FISCHER BOEL

            Μέλος της Επιτροπής

      (1)  ΕΕ L 161 της 26.6.1999, σ. 68.

      (2)  ΕΕ L 161 της 26.6.1999, σ. 87· κανονισμός όπως τροποποιήθηκε τελευταία από τον κανονισμό (ΕΚ) αριθ. 2257/2004 (ΕΕ L 389 της 30.12.2004, σ. 1).

      (3)  ΕΕ L 206 της 3.8.2002, σ. 31.

      (4)  ΕΕ L 321 της 6.12.2003, σ. 62.

      (5)  ΕΕ L 253 της 7.10.2000, σ. 5· κανονισμός όπως τροποποιήθηκε τελευταία από τον κανονισμό (ΕΚ) αριθ. 188/2003 (ΕΕ L 27 της 1.2.2003, σ. 14).


title: Απόφαση (ΕΕ) 2015/656 της Ευρωπαϊκής Κεντρικής Τράπεζας, της 4ης Φεβρουαρίου 2015, σχετικά με τις προϋποθέσεις υπό τις οποίες επιτρέπεται σε πιστωτικά ιδρύματα να συμπεριλαμβάνουν στο κεφάλαιο κοινών μετοχών της κατηγορίας 1 ενδιάμεσα κέρδη περιόδου ή κέρδη τέλους χρήσης σύμφωνα με το άρθρο 26 παράγραφος 2 του κανονισμού (ΕΕ) αριθ. 575/2013 (ΕΚΤ/2015/4)

text:
               25.4.2015

               EL

               Επίσημη Εφημερίδα της Ευρωπαϊκής Ένωσης

               L 107/76

         ΑΠΌΦΑΣΗ (ΕΕ) 2015/656 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 4ης Φεβρουαρίου 2015
   σχετικά με τις προϋποθέσεις υπό τις οποίες επιτρέπεται σε πιστωτικά ιδρύματα να συμπεριλαμβάνουν στο κεφάλαιο κοινών μετοχών της κατηγορίας 1 ενδιάμεσα κέρδη περιόδου ή κέρδη τέλους χρήσης σύμφωνα με το άρθρο 26 παράγραφος 2 του κανονισμού (ΕΕ) αριθ. 575/2013 (ΕΚΤ/2015/4)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 4 παράγραφος 1 στοιχείο δ) και το άρθρο 4 παράγραφος 3 δεύτερο εδάφιο,
   Εκτιμώντας τα ακόλουθα:

               (1)

               Το άρθρο 26 παράγραφος 2 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (2) εισάγει νέα διαδικασία, σύμφωνα με την οποία απαιτείται η έγκριση της αρμόδιας αρχής προκειμένου ένα ίδρυμα να μπορεί να συμπεριλάβει στο κεφάλαιο κοινών μετοχών της κατηγορίας 1 (κεφάλαιο CET1) ενδιάμεσα κέρδη περιόδου ή κέρδη τέλους χρήσεως, προτού λάβει επίσημη απόφαση που επιβεβαιώνει το τελικό αποτέλεσμά του. Η έγκριση χορηγείται εφόσον πληρούνται οι ακόλουθες δύο προϋποθέσεις, δηλαδή ότι τα κέρδη έχουν ελεγχθεί από ανεξάρτητα πρόσωπα τα οποία είναι αρμόδια για τον έλεγχο των οικονομικών καταστάσεων του ιδρύματος και ότι το ίδρυμα έχει καταδείξει ότι από το ποσό των κερδών έχει αφαιρεθεί κάθε προβλέψιμη επιβάρυνση ή μέρισμα.

               (2)

               Τα άρθρα 2 και 3 του κατ' εξουσιοδότηση κανονισμού (ΕΕ) αριθ. 241/2014 της Επιτροπής (3) ορίζουν την έννοια του «προβλέψιμου» για τους σκοπούς του άρθρου 26 παράγραφος 2 στοιχείο β) του κανονισμού (ΕΕ) αριθ. 575/2013.

               (3)

               Ο εκτελεστικός κανονισμός (ΕΕ) αριθ. 680/2014 της Επιτροπής (4) θεσπίζει ενιαίες απαιτήσεις όσον αφορά την υποβολή αναφορών στο πλαίσιο της εποπτείας.

               (4)

               Η Ευρωπαϊκή Κεντρική Τράπεζα (ΕΚΤ) είναι, δυνάμει του άρθρου 4 παράγραφος 1 στοιχείο δ) του κανονισμού (ΕΕ) αριθ. 1024/2013, η αρμόδια αρχή για τη χορήγηση έγκρισης σε πιστωτικά ιδρύματα υποκείμενα στην άμεση εποπτεία της, τα οποία επιθυμούν να συμπεριλάβουν στο κεφάλαιο CET1 ενδιάμεσα κέρδη περιόδου ή κέρδη τέλους χρήσης υπό τις ως άνω προϋποθέσεις.

               (5)

               Λαμβανομένου υπόψη του γεγονότος ότι ο κατ' εξουσιοδότηση κανονισμός (ΕΕ) αριθ. 241/2014 έχει εναρμονίσει την προσέγγιση που ακολουθείται όσον αφορά την αφαίρεση προβλέψιμων μερισμάτων από τα ενδιάμεσα κέρδη περιόδου ή κέρδη τέλους χρήσης για τους σκοπούς χορήγησης της έγκρισης κατά το άρθρο 26 παράγραφος 2 του κανονισμού (ΕΕ) αριθ. 575/2013, η έγκριση όταν πρόκειται να συμπεριληφθούν στο κεφάλαιο CET1 τα ως άνω κέρδη θα πρέπει να χορηγείται εφόσον πληρούνται συγκεκριμένες προϋποθέσεις.

               (6)

               Σε περιπτώσεις που δεν πληρούνται οι προϋποθέσεις εφαρμογής των ρυθμίσεων της παρούσας απόφασης, η ΕΚΤ θα αξιολογεί μεμονωμένα τα αιτήματα χορήγησης έγκρισης για τους σκοπούς της συμπερίληψης ενδιάμεσων κερδών περιόδου ή κερδών τέλους χρήσης στο κεφάλαιο CET1,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο και πεδίο εφαρμογής
   1.   Η παρούσα απόφαση καθορίζει τις προϋποθέσεις υπό τις οποίες η ΕΚΤ έχει αποφανθεί ότι θα χορηγεί έγκριση σε πιστωτικά ιδρύματα που επιθυμούν να συμπεριλάβουν ενδιάμεσα κέρδη περιόδου ή κέρδη τέλους χρήσης στο κεφάλαιο CET1 σύμφωνα με το άρθρο 26 παράγραφος 2 στοιχεία α) και β) του κανονισμού (ΕΕ) αριθ. 575/2013.
   2.   Η παρούσα απόφαση δεν θίγει το δικαίωμα των πιστωτικών ιδρυμάτων να ζητούν από την ΕΚΤ έγκριση προκειμένου να συμπεριλάβουν στο κεφάλαιο CET1 ενδιάμεσα κέρδη περιόδου ή κέρδη τέλους χρήσης σε περιπτώσεις που δεν καλύπτονται από την παρούσα.
   3.   Η παρούσα απόφαση έχει εφαρμογή σε πιστωτικά ιδρύματα των οποίων την εποπτεία ασκεί απευθείας η ΕΚΤ σύμφωνα με τον κανονισμό (ΕΕ) αριθ. 468/2014 της Ευρωπαϊκής Κεντρικής Τράπεζας (ΕΚΤ/2014/17) (5).
   Άρθρο 2
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:
   1)   «πιστωτικό ίδρυμα»: πιστωτικό ίδρυμα, όπως ορίζεται στο άρθρο 4 παράγραφος 1 σημείο 1 του κανονισμού (ΕΕ) αριθ. 575/2013, το οποίο εποπτεύεται από την ΕΚΤ·
   2)   «ενοποιημένη βάση»: νοείται όπως ορίζεται στο άρθρο 4 παράγραφος 1 σημείο 48 του κανονισμού (ΕΕ) αριθ. 575/2013·
   3)   «μη ενοποιημένη βάση»: νοείται όπως ορίζεται στο άρθρο 4 παράγραφος 1 σημείο 49 του κανονισμού (ΕΕ) αριθ. 575/2013·
   4)   «ενοποιημένη οντότητα»: πιστωτικό ίδρυμα το οποίο πληροί τις απαιτήσεις του κανονισμού (ΕΕ) αριθ. 575/2013, σε ενοποιημένη ή μη ενοποιημένη βάση, κατά περίπτωση, σύμφωνα με τα άρθρα 11 και 18 του εν λόγω κανονισμού·
   5)   «ενδιάμεσα κέρδη»: κέρδη, όπως αυτά καθορίζονται βάσει του εφαρμοστέου λογιστικού πλαισίου, τα οποία υπολογίζονται για περίοδο αναφοράς μικρότερη του οικονομικού έτους και πριν από τη λήψη επίσημης απόφασης του πιστωτικού ιδρύματος που επιβεβαιώνει το συγκεκριμένο αποτέλεσμά του·
   6)   «κέρδη τέλους χρήσης»: κέρδη, όπως αυτά ορίζονται βάσει του εφαρμοστέου λογιστικού πλαισίου, τα οποία υπολογίζονται για περίοδο αναφοράς ίσης διάρκειας με το οικονομικό έτος και πριν από τη λήψη επίσημης απόφασης του πιστωτικού ιδρύματος που επιβεβαιώνει το συγκεκριμένο αποτέλεσμά του·
   7)   «δείκτης διανομής σε ενοποιημένο επίπεδο»: ο λόγος: α) των μερισμάτων που διανέμονται στους κυρίους της ενοποιημένης οντότητας, πλην των καταβαλλόμενων υπό μορφή που δεν μειώνει το κεφάλαιο CET1 (π.χ. μερισμάτων σε γραμμάτιο ή σε είδος), προς β) το διανεμητέο σε αυτούς κέρδος μετά από φόρους. Εάν σε δεδομένο οικονομικό έτος ο λόγος του α) προς το β) είναι αρνητικός ή μεγαλύτερος του 100 %, ο δείκτης διανομής θεωρείται ότι είναι 100 %. Εάν σε δεδομένο οικονομικό έτος το στοιχείο β) έχει μηδενική τιμή, ο δείκτης διανομής θεωρείται ότι είναι 0 % εάν το στοιχείο α) έχει μηδενική τιμή, και 100 % εάν αυτό έχει τιμή μεγαλύτερη του μηδενός
   8)   «δείκτης διανομής σε μεμονωμένη βάση»: ο λόγος: α) των μερισμάτων που διανέμονται στους κυρίους της ενοποιημένης οντότητας, πλην των καταβαλλόμενων υπό μορφή που δεν μειώνει το κεφάλαιο CET1 (π.χ. μερισμάτων σε γραμμάτιο ή σε είδος), προς β) το κέρδος μετά από φόρους. Εάν σε δεδομένο οικονομικό έτος ο λόγος του α) προς το β) είναι αρνητικός ή μεγαλύτερος του 100 %, ο δείκτης διανομής θεωρείται ότι είναι 100 %. Εάν σε δεδομένο οικονομικό έτος το στοιχείο β) έχει μηδενική τιμή, ο δείκτης διανομής θεωρείται ότι είναι 0 % εάν το στοιχείο α) έχει μηδενική τιμή και 100 % εάν αυτό έχει τιμή μεγαλύτερη του μηδενός.
   Άρθρο 3
   Έγκριση για τη συμπερίληψη ενδιάμεσων κερδών περιόδου ή κερδών τέλους χρήσης στο κεφάλαιο CET1
   1.   Για τους σκοπούς του άρθρου 26 παράγραφος 2 του κανονισμού (ΕΕ) αριθ. 575/2013 επιτρέπεται σε πιστωτικά ιδρύματα που πληρούν τις προϋποθέσεις των άρθρων 4 και 5 της παρούσας απόφασης να συμπεριλάβουν στο κεφάλαιο CET1 ενδιάμεσα κέρδη περιόδου ή κέρδη τέλους χρήσης, προτού λάβουν επίσημη απόφαση που επιβεβαιώνει το τελικό αποτέλεσμά τους.
   2.   Οι προϋποθέσεις των άρθρων 4 και 5 της παρούσας απόφασης πρέπει να πληρούνται πριν από την υποβολή των προβλεπόμενων αναφορών για τα ίδια κεφάλαια και τις απαιτήσεις ιδίων κεφαλαίων κατά τις σχετικές ημερομηνίες αποστολής που ορίζονται στο άρθρο 3 του εκτελεστικού κανονισμού (ΕΕ) αριθ. 680/2014.
   3.   Πιστωτικά ιδρύματα που προτίθενται να συμπεριλάβουν ενδιάμεσα κέρδη περιόδου ή κέρδη τέλους χρήσης στο κεφάλαιο CET1 απευθύνουν στην ΕΚΤ επιστολή, στην οποία επισυνάπτουν όλα τα έγγραφα που απαιτούνται κατά τα άρθρα 4 και 5 της παρούσας απόφασης. Εντός τριών ημερών από την παραλαβή τους η ΕΚΤ ενημερώνει τα πιστωτικά ιδρύματα εάν τα έγγραφα περιέχουν τις πληροφορίες που απαιτούνται βάσει της παρούσας απόφασης.
   Άρθρο 4
   Έλεγχος των κερδών
   1.   Η ΕΚΤ θεωρεί ότι πληρούται η απαίτηση ελέγχου κατά το άρθρο 26 παράγραφος 2 στοιχείο α) του κανονισμού (ΕΕ) αριθ. 575/2013 εάν το πιστωτικό ίδρυμα προσκομίζει έγγραφο το οποίο είναι υπογεγραμμένο από τον εξωτερικό του ελεγκτή και συνάδει με τις απαιτήσεις των παραγράφων 3 και 4.
   2.   Πιστωτικά ιδρύματα που κοινοποιούν την πρόθεσή τους να συμπεριλάβουν στο κεφάλαιο CET1 ενδιάμεσα κέρδη περιόδου ή κέρδη τέλους χρήσης σε διάφορα επίπεδα ενοποίησης ή σε ατομική βάση μπορούν να παρέχουν το έγγραφο της παραγράφου 1 στο υψηλότερο επίπεδο ενοποίησης.
   3.   Ο έλεγχος προκειμένου για κέρδη τέλους χρήσης αποτυπώνεται σε έκθεση ελέγχου ή σε δήλωση προθέσεων που αναφέρει ότι ο έλεγχος δεν έχει ολοκληρωθεί και ότι δεν έχει περιέλθει σε γνώση των ελεγκτών κανένα στοιχείο εξαιτίας του οποίου αυτοί θεωρούν ότι η τελική έκθεση θα περιλαμβάνει γνώμη με επιφύλαξη.
   4.   Ο έλεγχος προκειμένου για ενδιάμεσα κέρδη αποτυπώνεται σε έκθεση ελέγχου, σε έκθεση επισκόπησης [όπως ορίζεται από το διεθνές πρότυπο επισκόπησης αριθ. 2410, που εξέδωσε το Διεθνές Συμβούλιο Προτύπων Ελέγχου και Διασφάλισης (International Auditing and Assurance Standards Board), ή από ανάλογο πρότυπο εφαρμοστέο σε εθνικό επίπεδο] ή, εφόσον ο έλεγχος τον οποίον διενήργησε το πιστωτικό ίδρυμα αποτυπώνεται σε έκθεση ελέγχου, σε δήλωση προθέσεων με περιεχόμενο αντίστοιχο του προβλεπόμενου στην παράγραφο 3.
   Άρθρο 5
   Αφαίρεση προβλέψιμων επιβαρύνσεων ή μερισμάτων από τα κέρδη
   1.   Για να καταδείξει ότι από το ποσό των κερδών έχουν αφαιρεθεί τυχόν προβλέψιμες επιβαρύνσεις ή μερίσματα, το πιστωτικό ίδρυμα:

               α)

               υποβάλλει δήλωση ότι τα εν λόγω κέρδη έχουν εγγραφεί σύμφωνα με τις αρχές του εφαρμοστέου λογιστικού πλαισίου και ότι το πεδίο εφαρμογής της εποπτικής ενοποίησης δεν είναι ουσιωδώς ευρύτερο από εκείνο του ελέγχου που αναφέρεται στο έγγραφο του εξωτερικού ελεγκτή κατά τα προβλεπόμενα στο άρθρο 4· και

               β)

               υποβάλλει στην ΕΚΤ έγγραφο υπογεγραμμένο από εντεταλμένο πρόσωπο, στο οποίο αναφέρονται λεπτομερώς τα κύρια στοιχεία των ενδιάμεσων κερδών περιόδου ή κερδών τέλους χρήσης, περιλαμβανομένων τυχόν αφαιρούμενων προβλέψιμων επιβαρύνσεων ή μερισμάτων.

         2.   Στις περιπτώσεις που τα ενδιάμεσα κέρδη περιόδου ή κέρδη τέλους χρήσης πρόκειται να περιληφθούν σε ενοποιημένη ή υποενοποιημένη βάση, τις απαιτήσεις της παραγράφου 1 πρέπει να πληροί η ενοποιημένη οντότητα.
   3.   Τα αφαιρετέα μερίσματα αντιστοιχούν στο ποσό που επίσημα εισηγείται ή αποφασίζει το όργανο διοίκησης. Εφόσον εκκρεμεί η επίσημη αυτή εισήγηση ή απόφαση, το αφαιρετέο μέρισμα αντιστοιχεί στο υψηλότερο από τα ακόλουθα ποσά:

               α)

               μέγιστο μέρισμα, όπως αυτό υπολογίζεται σύμφωνα με την εσωτερική μερισματική πολιτική·

               β)

               μέρισμα, όπως αυτό υπολογίζεται βάσει του μέσου δείκτη διανομής κατά τα τρία προηγούμενα έτη·

               γ)

               μέρισμα, όπως αυτό υπολογίζεται βάσει του δείκτη διανομής του αμέσως προηγούμενου έτους.

         4.   Οποιαδήποτε αφαίρεση μερισμάτων βασίζεται σε προσέγγιση διαφορετική από εκείνες της παραγράφου 3, δεν καλύπτεται από την παρούσα απόφαση.
   5.   Ως «εντεταλμένο πρόσωπο» για τους σκοπούς της παραγράφου 1 στοιχείο β) νοείται κάθε πρόσωπο που έχει εξουσιοδοτηθεί δεόντως από το όργανο διοίκησης του πιστωτικού ιδρύματος να υπογράφει εξ ονόματός του.
   6.   Για τους σκοπούς της παραγράφου 1 τα ιδρύματα χρησιμοποιούν το υπόδειγμα επιστολής που παρατίθεται στο παράρτημα της παρούσας απόφασης.
   Άρθρο 6
   Έναρξη ισχύος
   1.   Η παρούσα απόφαση αρχίζει να ισχύει την 6η Φεβρουαρίου 2015.
   2.   Η παρούσα απόφαση εφαρμόζεται από την ημερομηνία αναφοράς της 31ης Δεκεμβρίου 2014 όσον αφορά την υποβολή εκθέσεων σύμφωνα με το άρθρο 2 του εκτελεστικού κανονισμού (ΕΕ) αριθ. 680/2014.

      Φρανκφούρτη, 4 Φεβρουαρίου 2015.

            Ο Πρόεδρος της ΕΚΤ

         Mario DRAGHI

      (1)  ΕΕ L 287 της 29.10.2013, σ. 63.

      (2)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).

      (3)  Κατ' εξουσιοδότηση κανονισμός (ΕΕ) αριθ. 241/2014 της Επιτροπής, της 7ης Ιανουαρίου 2014, για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις απαιτήσεις ιδίων κεφαλαίων για ιδρύματα (ΕΕ L 74 της 14.3.2014, σ. 8).

      (4)  Εκτελεστικός κανονισμός (ΕΕ) αριθ. 680/2014 της Επιτροπής, της 16ης Απριλίου 2014, για τη θέσπιση εκτελεστικών τεχνικών προτύπων όσον αφορά την υποβολή εποπτικών αναφορών από τα ιδρύματα σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (ΕΕ L 191 της 28.6.2014, σ. 1).

      (5)  Κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) (ΕΕ L 141 της 14.5.2014, σ. 1).

      ΠΑΡΑΡΤΗΜΑ
      [Επωνυμία και λεπτομερή στοιχεία του ιδρύματος]
      [Επωνυμία και λεπτομερή στοιχεία του συντονιστή ΜΕΟ]
      [Τόπος, ημερομηνία]
      [Στοιχεία αναφοράς ιδρύματος]

         Συμπερίληψη κερδών στο κεφάλαιο κοινών μετοχών της κατηγορίας 1 (κεφάλαιο CET1)

      Αγαπητέ κύριε/Αγαπητή κυρία,
      Με την παρούσα επιστολή σάς κοινοποιώ την πρόθεση του [επωνυμία ιδρύματος/τραπεζικού ομίλου/τραπεζικού υποομίλου] να συμπεριλάβει στο κεφάλαιο κοινών μετοχών της κατηγορίας 1 σε [ατομική/ενοποιημένη βάση] τα καθαρά κέρδη που προκύπτουν από τις [ενδιάμεσες/ετήσιες] οικονομικές του καταστάσεις της [ημερομηνία ισολογισμού], σύμφωνα με το άρθρο 26 παράγραφος 2 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου και την απόφαση (ΕΕ) 2015/656 της Ευρωπαϊκής Κεντρικής Τράπεζας (ΕΚΤ/2015/4), για τους σκοπούς της υποβολής των εποπτικών αναφορών που αναφέρονται στην [ημερομηνία αναφοράς για την κανονιστικά προβλεπόμενη υποβολή αναφορών],
      Τα καθαρά κέρδη που πρόκειται να συμπεριληφθούν στο κεφάλαιο CET 1 υπολογίζονται ως ακολούθως:

                  α)

                  αδιανέμητα κέρδη προ φόρων

                  [EUR 0]

                  β)

                  φόροι

                  [EUR 0]

                  γ)

                  λοιπές επιβαρύνσεις επιβαλλόμενες από τον επόπτη (1)

                  [EUR 0]

                  δ)

                  λοιπές προβλέψιμες επιβαρύνσεις που δεν συμπεριλαμβάνονται στα αποτελέσματα χρήσης (2)

                  [EUR 0]

                  ε)

                  σύνολο επιβαρύνσεων (β + γ + δ)

                  [EUR 0]

                  στ)

                  μέρισμα βάσει εισήγησης ή απόφασης (3)

                  [EUR 0/κενό]

                  ζ)

                  μέγιστο μέρισμα βάσει εσωτερικής πολιτικής (4)

                  [EUR 0]

                  η)

                  μέρισμα βάσει μέσου δείκτη διανομής (τριών προηγούμενων ετών) (5)

                  [EUR 0]

                  θ)

                  μέρισμα βάσει δείκτη διανομής αμέσως προηγούμενου έτους

                  [EUR 0]

                  ι)

                  αφαιρετέο μέρισμα [το υψηλότερο ποσό εκ των ζ), η) ή θ) εάν το πεδίο στ) είναι κενό, ειδάλλως στ)]

                  [EUR 0]

                  ια)

                  αντίκτυπος κανονιστικών περιορισμών (6)

                  [EUR 0]

                  ιβ)

                  κέρδος που μπορεί να συμπεριληφθεί στο κεφάλαιο CET 1 (α – ε – ι + ια)

                  [EUR 0]

            Για τους ως άνω σκοπούς δηλώνω με την παρούσα ότι:

                  —

                  εξ όσων γνωρίζω, τα ως άνω στοιχεία είναι ακριβή,

                  —

                  τα κέρδη ελέγχθηκαν από ανεξάρτητα πρόσωπα τα οποία είναι αρμόδια για τον έλεγχο των λογαριασμών του ιδρύματός μας, σύμφωνα με τις επιταγές του άρθρου 26 παράγραφος 2 του κανονισμού (ΕΕ) αριθ. 575/2013 και την απόφαση (ΕΕ) 2015/656 (ΕΚΤ/2015/4). Συναφώς εσωκλείεται [η έκθεση ελέγχου/έκθεση επισκόπησης /δήλωση προθέσεων] του [όνομα/επωνυμία ελεγκτή],

                  —

                  τα κέρδη αποτιμήθηκαν σύμφωνα με τις αρχές του εφαρμοστέου λογιστικού πλαισίου,

                  —

                  κάθε προβλέψιμη επιβάρυνση ή μέρισμα έχει αφαιρεθεί από το ποσό των κερδών, όπως αποτυπώνεται παραπάνω,

                  —

                  το ποσό των αφαιρετέων μερισμάτων έχει εκτιμηθεί σύμφωνα με την απόφαση (ΕΕ) 2015/656 (ΕΚΤ/2015/4). Ειδικότερα, τα αφαιρετέα μερίσματα βασίζονται σε επίσημη απόφαση/εισήγηση ή, εφόσον δεν υπάρχει τέτοια, στο υψηλότερο από τα ακόλουθα ποσά: i) στο μέγιστο μέρισμα, όπως αυτό υπολογίζεται σύμφωνα με την εσωτερική μερισματική πολιτική· ii) στο μέρισμα, όπως αυτό υπολογίζεται βάσει του μέσου δείκτη διανομής κατά τα τρία προηγούμενα έτη· iii) στο μέρισμα, όπως αυτό υπολογίζεται βάσει του δείκτη διανομής του αμέσως προηγούμενου έτους. Σε περίπτωση που η προσδοκώμενη διανομή μερίσματος έχει υπολογιστεί βάσει εύρους διαστήματος διανομής και όχι βάσει σταθερής τιμής, χρησιμοποιείται η ανώτερη τιμή του εύρους διαστήματος,

                  —

                  το όργανο διοίκησης του [επωνυμία ιδρύματος/τραπεζικού ομίλου/τραπεζικού υποομίλου] δεσμεύεται να υποβάλει εισήγηση περί διανομής μερίσματος η οποία θα συνάδει πλήρως με τον ως άνω υπολογισμό των καθαρών κερδών.

            Με εκτίμηση,
      [Όνομα και θέση του εξουσιοδοτημένου υπογράφοντος]

         (1)  Άρθρο 3 παράγραφος 1 στοιχείο β) του κατ' εξουσιοδότηση κανονισμού (ΕΕ) αριθ. 241/2014.

         (2)  Άρθρο 3 παράγραφος 2 του κατ' εξουσιοδότηση κανονισμού (ΕΕ) αριθ. 241/2014.

         (3)  Άρθρο 2 παράγραφοι 2 και 10 του κατ' εξουσιοδότηση κανονισμού (ΕΕ) αριθ. 241/2014. Αναφέρεται μηδενική τιμή μόνο εάν υπάρχει επίσημη απόφαση ή εισήγηση περί μη διανομής μερίσματος. Εάν δεν υπάρχει επίσημη απόφαση ή εισήγηση, το σχετικό πεδίο παραμένει κενό.

         (4)  Άρθρο 2 παράγραφοι 4 έως 6 του κατ' εξουσιοδότηση κανονισμού (ΕΕ) αριθ. 241/2014.

         (5)  Άρθρο 2 παράγραφος 7 του κατ' εξουσιοδότηση κανονισμού (ΕΕ) αριθ. 241/2014.

         (6)  Άρθρο 2 παράγραφος 9 του κατ' εξουσιοδότηση κανονισμού (ΕΕ) αριθ. 241/2014.


title: 2013/786/ΕΕ: Απόφαση του Συμβουλίου, της 16ης Δεκεμβρίου 2013 , για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου μεταξύ της Ευρωπαϊκής Ένωσης και της Ένωσης των Κομορών, σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ των δύο μερών

text:
                  21.12.2013

                  EL

                  Επίσημη Εφημερίδα της Ευρωπαϊκής Ένωσης

                  L 349/4

         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 16ης Δεκεμβρίου 2013
         για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου μεταξύ της Ευρωπαϊκής Ένωσης και της Ένωσης των Κομορών, σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ των δύο μερών
         (2013/786/ΕΕ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:

                     (1)

                     Στις 5 Οκτωβρίου 2006, το Συμβούλιο ενέκρινε τη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών (εφεξής «συμφωνία σύμπραξης») με την έκδοση του κανονισμού (ΕΚ) αριθ. 1563/2006 (1).

                     (2)

                     Το ισχύον πρωτόκολλο της εν λόγω συμφωνίας σύμπραξης (2) θα εκπνεύσει στις 30 Δεκεμβρίου 2013.

                     (3)

                     Το Συμβούλιο εξουσιοδότησε την Επιτροπή να διαπραγματευτεί νέο πρωτόκολλο με το οποίο θα χορηγούνται στα σκάφη της Ευρωπαϊκής Ένωσης αλιευτικές δυνατότητες στα ύδατα των Κομορών. Αποτέλεσμα των διαπραγματεύσεων αυτών ήταν η μονογράφηση νέου πρωτοκόλλου στις 5 Ιουλίου 2013.

                     (4)

                     Προκειμένου να διασφαλιστεί η συνέχιση των αλιευτικών δραστηριοτήτων των πλοίων της Ευρωπαϊκής Ένωσης, το νέο πρωτόκολλο προβλέπει την προσωρινή εφαρμογή του από την 1η Ιανουαρίου 2014, εν αναμονή της ολοκλήρωσης των απαραίτητων για τη σύναψή του διαδικασιών.

                     (5)

                     Θα πρέπει να υπογραφεί το νέο πρωτόκολλο,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Εγκρίνεται εξ ονόματος της Ευρωπαϊκής Ένωσης, με την επιφύλαξη της σύναψής του, η υπογραφή του πρωτοκόλλου που συμφωνήθηκε μεταξύ της Ευρωπαϊκής Ένωσης και της Ένωσης των Κομορών σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ των δύο μερών (εφεξής «πρωτόκολλο»).
            Το κείμενο του πρωτοκόλλου επισυνάπτεται στην παρούσα απόφαση.

            Άρθρο 2
            Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ευρωπαϊκής Ένωσης.

            Άρθρο 3
            Το πρωτόκολλο εφαρμόζεται προσωρινά από την 1η Ιανουαρίου 2014, εν αναμονή της ολοκλήρωσης των απαραίτητων για τη σύναψή του διαδικασιών.

            Άρθρο 4
            Η παρούσα απόφαση αρχίζει να ισχύει την ημέρα της έκδοσής της.

            Βρυξέλλες, 16 Δεκεμβρίου 2013.

                  Για το Συμβούλιο

                  Ο Πρόεδρος

               V. JUKNA

            (1)  Κανονισμός (ΕΚ) αριθ. 1563/2006 του Συμβουλίου, της 5ης Οκτωβρίου 2006, σχετικά με τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών (ΕΕ L 290 της 20.10.2006, σ. 6).

            (2)  Πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών (ΕΕ L 335 της 18.12.2010, σ. 3).


Διοικητική Επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζόμενων·# Απόφαση υπ' αριθ. 90 της 24ης Μαΐου 1973 σχετικά με τον καθορισμό των απογραφών που προβλέπονται στο άρθρο 94 παράγραφος 4 και 95 παράγραφος 4 του Κανονισμού ( ΕΟΚ ) αριθ. 574/72 του Συμβουλίου της 21ης Μαρτίου 1972


title: 2014/345/ΕΕ: Απόφαση της Επιτροπής, της 6ης Ιουνίου 2014 , για την τροποποίηση της απόφασης 2012/481/ΕΕ σχετικά με τον καθορισμό οικολογικών κριτηρίων όσον αφορά την απονομή του οικολογικού σήματος της EE για εκτυπωμένο χαρτί [κοινοποιηθείσα υπό τον αριθμό C(2014) 3590]  Κείμενο που παρουσιάζει ενδιαφέρον για τον ΕΟΧ

text:
               11.6.2014

               EL

               Επίσημη Εφημερίδα της Ευρωπαϊκής Ένωσης

               L 170/64

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 6ης Ιουνίου 2014
   για την τροποποίηση της απόφασης 2012/481/ΕΕ σχετικά με τον καθορισμό οικολογικών κριτηρίων όσον αφορά την απονομή του οικολογικού σήματος της EE για εκτυπωμένο χαρτί

         [κοινοποιηθείσα υπό τον αριθμό C(2014) 3590]

   (Κείμενο που παρουσιάζει ενδιαφέρον για τον ΕΟΧ)

      (2014/345/ΕΕ)

   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (1), και ιδίως το άρθρο 8 παράγραφος 2,
   Έπειτα από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:

               (1)

               Η απόφαση 2012/481/ΕΕ της Επιτροπής (2) εξαιρεί υποστρώματα χαρτονιού πάνω από 400 g/m2 από το πεδίο εφαρμογής, καθώς η εν λόγω απόφαση ορίζει ότι τα έντυπα τυπώνονται μόνο σε χαρτί που φέρει το οικολογικό σήμα της ΕΕ σύμφωνα με την απόφαση 2011/333/ΕΕ της Επιτροπής (3) ή την απόφαση 2012/448/ΕΕ της Επιτροπής (4). Ωστόσο, ορισμένες κατηγορίες προϊόντων, όπως τετράδια, σημειωματάρια, τετράδια ασκήσεων, σπειροειδή τετράδια και ημερολόγια με εξώφυλλο που περιλαμβάνονται στο πεδίο εφαρμογής της απόφασης 2012/481/ΕΕ, περιλαμβάνουν τη χρήση υποστρωμάτων χαρτονιού που υπερβαίνουν τα 400 g/m2. Ως εκ τούτου, η εφαρμογή των κριτηρίων για ορισμένα προϊόντα είναι αδύνατη.

               (2)

               Το πεδίο εφαρμογής της απόφασης 2014/256/ΕΕ της Επιτροπής (5) περιλαμβάνει προϊόντα γραφικής ύλης που αποτελούνται σε ποσοστό τουλάχιστον 70 % από χαρτί, χαρτόνι ή χάρτινα υποστρώματα και καθορίζει τις απαιτήσεις για υποστρώματα χαρτονιού με κύριο βάρος μεγαλύτερο από 400 g/m2.

               (3)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010.

               (4)

               Συνεπώς, η απόφαση 2012/481/ΕΕ πρέπει να τροποποιηθεί ανάλογα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2012/481/ΕΕ τροποποιείται ως εξής:

               1)

               Στο άρθρο 1, η παράγραφος 1 αντικαθίσταται από το ακόλουθο κείμενο:
               «1.   Στην κατηγορία προϊόντων “εκτυπωμένο χαρτί” περιλαμβάνεται κάθε έντυπο που το βάρος του αποτελείται σε ποσοστό τουλάχιστον 90 % από χαρτί, χαρτόνι ή χάρτινα υποστρώματα, με εξαίρεση τα βιβλία, τους καταλόγους, τα σημειωματάρια, τα βιβλιάρια ή τα έντυπα προς συμπλήρωση που το βάρος τους αποτελείται σε ποσοστό τουλάχιστον 80 % από χαρτί, χαρτόνι ή χάρτινα υποστρώματα. Τα ένθετα, τα εξώφυλλα και κάθε τμήμα του εντύπου του τελικού εκτυπωμένου χαρτιού θεωρείται μέρος του εντύπου.».

               2)

               Στο άρθρο 1 παράγραφος 3, το στοιχείο γ) αντικαθίσταται από το ακόλουθο κείμενο:

                           «γ)

                           φάκελοι γραφείου και αλληλογραφίας, ντοσιέ/κλασέρ και χαρτικά.».

               3)

               Στο άρθρο 2, το σημείο 1) αντικαθίσταται από το ακόλουθο κείμενο:

                           «1)

                           “Βιβλία”: προϊόντα βιβλιοδέτησης των φύλλων εντύπου, με συρραφή και/ή ένωση με κόλλα, τα οποία φέρουν σκληρό ή μαλακό εξώφυλλο, όπως σχολικά, λογοτεχνικά και άλλα βιβλία, μαθητικοί έλεγχοι, εγχειρίδια και χαρτόδετα βιβλία. Δεν περιλαμβάνονται στα “βιβλία” τα επιστημονικά περιοδικά, τα φυλλάδια, τα περιοδικά ποικίλης ύλης, οι κατάλογοι που δημοσιεύονται σε τακτά διαστήματα και οι ετήσιες εκθέσεις.».

               4)

               Στο άρθρο 2, το σημείο 9) αντικαθίσταται από το ακόλουθο κείμενο:

                           «9)

                           “Έντυπο”: προϊόν επεξεργασίας τυπογραφικού υλικού, η οποία συνίσταται σε εκτύπωση σε χαρτί. Πέραν της εκτύπωσης, η επεξεργασία είναι δυνατόν να περιλαμβάνει φινίρισμα, π.χ. δίπλωση, στάμπωμα και κοπή ή συναρμολόγηση με κόλληση, σύνδεση ή συρραφή. Στα έντυπα περιλαμβάνονται οι εφημερίδες, το διαφημιστικό υλικό και τα διαφημιστικά ειδησεογραφικά δελτία, τα περιοδικά, οι κατάλογοι, τα βιβλία, τα κάθε είδους φυλλάδια, οι αφίσες, τα επισκεπτήρια και οι ετικέτες.».

               5)

               Το κριτήριο 3 στο παράρτημα της απόφασης 2012/481/ΕΕ τροποποιείται ως εξής:

                  «Κριτήριο 3 — Ανακυκλωσιμότητα

               Το έντυπο είναι ανακυκλώσιμο. Το εκτυπωμένο χαρτί μπορεί να απομελανωθεί, και τα άλλα συστατικά του εντύπου πλην του χαρτιού μπορούν να αφαιρούνται εύκολα, ώστε να εξασφαλίζεται ότι δεν παρεμποδίζουν τη διεργασία ανακύκλωσης.

                           α)

                           Η χρήση ενισχυτικών αντοχής μετά από διαβροχή επιτρέπεται μόνον εάν μπορεί να αποδειχθεί η ανακυκλωσιμότητα του τελικού προϊόντος.

                           β)

                           Επιτρέπεται να χρησιμοποιούνται κόλλες μόνον εάν μπορεί να αποδειχθεί η αφαιρεσιμότητά τους.

                           γ)

                           Η χρήση επικαλυπτικών βερνικιών και η πλαστικοποίηση, συμπεριλαμβανομένης της χρήσης πολυαιθενίου και/ή πολυαιθενίου/πολυπροπυλενίου, επιτρέπονται μόνο για εξώφυλλα βιβλίων, περιοδικών και καταλόγων.

                           δ)

                           Αποδεικνύεται η απομελανωσιμότητα.

                  Εκτίμηση και εξακρίβωση: Ο αιτών υποβάλλει τα αποτελέσματα των δοκιμών ανακυκλωσιμότητας για τα ενισχυτικά αντοχής μετά από διαβροχή και των δοκιμών αφαιρεσιμότητας για τις κόλλες. Οι μέθοδοι αναφοράς για τις δοκιμές είναι η PTS-RH 021/97 του ιδρύματος PTS (για τα ενισχυτικά αντοχής μετά από διαβροχή), η μέθοδος 12 της διεθνούς ένωσης INGEDE (για την αφαιρεσιμότητα των αδιάλυτων κολλών) ή ισοδύναμες μέθοδοι. Η απομελανωσιμότητα αποδεικνύεται με τη βοήθεια του Deinking Scorecard (δελτίο επιδόσεων απομελάνωσης) (6) του Ευρωπαϊκού Συμβουλίου Ανακτημένου Χαρτιού ή με ισοδύναμες μεθόδους δοκιμών. Οι δοκιμές διεξάγονται σε τρεις τύπους χαρτιού: ανεπίχριστο, επιχρισμένο και επιφανειακά επεξεργασμένο. Εάν ένας τύπος τυπογραφικής μελάνης πωλείται για χρήση μόνο σε έναν ή δύο τύπους χαρτιού, αρκεί η δοκιμή στους συγκεκριμένους τύπους. Ο αιτών υποβάλλει δήλωση με την οποία βεβαιώνει ότι τα επιχρισμένα και πλαστικοποιημένα έντυπα είναι σύμφωνα με το σημείο 3) στοιχείο γ). Εάν μέρος του εντύπου μπορεί εύκολα να αφαιρεθεί (λόγου χάριν, πλαστικό κάλυμμα), η δοκιμή ανακυκλωσιμότητας μπορεί να διεξαχθεί χωρίς αυτό το συστατικό. Η ευχέρεια αφαίρεσης των άλλων συστατικών πλην του χαρτιού αποδεικνύεται με δήλωση της εταιρείας συλλογής χαρτιού, της εταιρείας ανακύκλωσης ή ανάλογου οργανισμού. Επιτρέπεται η χρήση μεθόδων δοκιμών από τις οποίες προκύπτουν ισοδύναμα αποτελέσματα, όπως έχει διαπιστώσει αρμόδιος και ανεξάρτητος τρίτος.

                  (6)  Εγχειρίδιο χρήστη: Assessment of Print Product Recyclability — Deinkability Score — User's Manual, www.paperrecovery.org, “Publications”.»"

         Άρθρο 2
   Η παρούσα απόφαση απευθύνεται στα κράτη μέλη.

      Βρυξέλλες, 6 Ιουνίου 2014.

            Για την Επιτροπή

         Janez POTOČNIK

            Μέλος της Επιτροπής

      (1)  ΕΕ L 27 της 30.1.2010, σ. 1.

      (2)  Απόφαση 2012/481/ΕΕ της Επιτροπής, της 16ης Αυγούστου 2012, σχετικά με τον καθορισμό οικολογικών κριτηρίων απονομής του οικολογικού σήματος της EE για εκτυπωμένο χαρτί (ΕΕ L 223 της 21.8.2012, σ. 55).

      (3)  Απόφαση 2011/333/ΕΕ της Επιτροπής, της 7ης Ιουνίου 2011, σχετικά με τον καθορισμό οικολογικών κριτηρίων για την απονομή του οικολογικού σήματος της EE σε φωτοαντιγραφικό χαρτί και χαρτί γραφής (ΕΕ L 149 της 8.6.2011, σ. 12).

      (4)  Απόφαση 2012/448/ΕΕ της Επιτροπής, της 12ης Ιουλίου 2012, σχετικά με τον καθορισμό οικολογικών κριτηρίων απονομής του οικολογικού σήματος της EE για δημοσιογραφικό χαρτί (ΕΕ L 202 της 28.7.2012, σ. 26).

      (5)  Απόφαση 2014/256/ΕΕ της Επιτροπής, της 2ας Μαΐου 2014, σχετικά με τον καθορισμό οικολογικών κριτηρίων απονομής του οικολογικού σήματος της EE για εκτυπωμένο χαρτί (ΕΕ L 135 της 8.5.2014, σ. 24).


Avis juridique important

|

32001D0505

2001/505/ΕΚ: Απόφαση του Συμβουλίου, της 26ης Ιουνίου 2001, σχετικά με την προσχώρηση της Ευρωπαϊκής Κοινότητας στον κανονισμό αριθ. 105 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση οχημάτων που προορίζονται για τη μεταφορά επικίνδυνων εμπορευμάτων, σε ό,τι αφορά τα ειδικά κατασκευαστικά χαρακτηριστικά τους

Επίσημη Εφημερίδα αριθ. L 183 της 06/07/2001 σ. 0033 - 0033

Απόφαση του Συμβουλίουτης 26ης Ιουνίου 2001σχετικά με την προσχώρηση της Ευρωπαϊκής Κοινότητας στον κανονισμό αριθ. 105 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση οχημάτων που προορίζονται για τη μεταφορά επικίνδυνων εμπορευμάτων, σε ό,τι αφορά τα ειδικά κατασκευαστικά χαρακτηριστικά τους(2001/505/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχώρησης της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές ("αναθεωρημένη συμφωνία του 1958")(1), και ιδίως το άρθρο 3 παράγραφος 3 και το άρθρο 4 παράγραφος 2 δεύτερη περίπτωση,την πρόταση της Επιτροπής(2),τη σύμφωνη γνώμη του Ευρωπαϊκού Κοινοβουλίου(3),Εκτιμώντας τα ακόλουθα:(1) Σκοπός των ενιαίων διατάξεων του κανονισμού αριθ. 105 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση οχημάτων που προορίζονται για τη μεταφορά επικίνδυνων εμπορευμάτων, σε ό,τι αφορά τα ειδικά κατασκευαστικά χαρακτηριστικά τους, είναι να αρθούν τα τεχνικά εμπόδια στην εμπορία των μηχανοκίνητων οχημάτων μεταξύ των συμβαλλομένων μερών όσον αφορά τα ειδικά κατασκευαστικά χαρακτηριστικά των οχημάτων που προορίζονται για τη μεταφορά επικίνδυνων εμπορευμάτων και να παρέχεται υψηλός βαθμός ασφάλειας και προστασίας του περιβάλλοντος.(2) Ο κανονισμός αριθ. 105 κοινοποιήθηκε στα συμβαλλόμενα μέρη και τέθηκε σε ισχύ ως κανονισμός που προσαρτάται στην αναθεωρημένη συμφωνία του 1958 σε όλα τα συμβαλλόμενα μέρη που δεν κοινοποίησαν τη διαφωνία τους μέχρι την ημερομηνία ή τις ημερομηνίες που καθορίζονται στον κανονισμό.(3) Ο κανονισμός αριθ. 105 θα πρέπει να ενταχθεί στο κοινοτικό σύστημα έγκρισης μηχανοκίνητων οχημάτων και, κατ' αυτόν τον τρόπο, να προστεθεί στην ισχύουσα κοινοτική νομοθεσία,ΑΠΟΦΑΣΙΖΕΙ:Άρθρο μόνονΗ Ευρωπαϊκή Κοινότητα προσχωρεί στον κανονισμό αριθ. 105 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση οχημάτων που προορίζονται για τη μεταφορά επικίνδυνων εμπορευμάτων, σε ό,τι αφορά τα ειδικά κατασκευαστικά χαρακτηριστικά τους.Το κείμενο του κανονισμού επισυνάπτεται στην παρούσα απόφαση(4).Λουξεμβούργο, 26 Ιουνίου 2001.Για το ΣυμβούλιοΟ ΠρόεδροςT. Östros(1) ΕΕ L 346 της 17.12.1997, σ. 78.(2) ΕΕ C 274 Ε της 26.9.2000, σ. 76.(3) Γνώμη που διατυπώθηκε στις 15 Απριλίου 2001 (δεν έχει ακόμη δημοσιευθεί στην Επίσημη Εφημερίδα).(4) Ο κανονισμός θα δημοσιευθεί προσεχώς στην Επίσημη Εφημερίδα.


title: 2007/620/ΕΚ,ΕυͿατόμ: Απόφαση του Συμβουλίου, της 26ης Σεπτεμβρίου 2007 , περί διορισμού ενός μέλους από τη Λεττονία της Ευρωπαϊκής Οικονομικής και Κοινωνικής Επιτροπής

text:
               28.9.2007

               EL

               Επίσημη Εφημερίδα της Ευρωπαϊκής Ένωσης

               L 253/37

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 26ης Σεπτεμβρίου 2007
   περί διορισμού ενός μέλους από τη Λεττονία της Ευρωπαϊκής Οικονομικής και Κοινωνικής Επιτροπής
   (2007/620/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2006/524/ΕΚ, Ευρατόμ του Συμβουλίου, της 11ης Ιουλίου 2006, για το διορισμό των μελών της Ευρωπαϊκής Οικονομικής και Κοινωνικής Επιτροπής από την Τσεχική Δημοκρατία, τη Γερμανία, την Εσθονία, την Ισπανία, τη Γαλλία, την Ιταλία, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, την Αυστρία, τη Σλοβενία και τη Σλοβακία (1), για το χρονικό διάστημα από 21ης Σεπτεμβρίου 2006 έως 20 Σεπτεμβρίου 2010,
   την υποψηφιότητα που παρουσίασε η λεττονική κυβέρνηση,
   τη γνώμη της Επιτροπής,
   Εκτιμώντας ότι μετά την παραίτηση του κ. Andris BĒRZIŅŠ έμεινε κενή μία θέση μέλους της Ευρωπαϊκής Οικονομικής και Κοινωνικής Επιτροπής, από τη Λεττονία,
   ΑΠΟΦΑΣΙΖΕΙ:
   Άρθρο 1
   Ο κ. Gundars STRAUTMANIS διορίζεται μέλος της Ευρωπαϊκής Οικονομικής και Κοινωνικής Επιτροπής προς αντικατάσταση του κ. Andris BĒRZIŅŠ, για το υπόλοιπο της περιόδου θητείας του τελευταίου, ήτοι έως τις 20 Σεπτεμβρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 26 Σεπτεμβρίου 2007.

            Για το Συμβούλιο

            Ο Πρόεδρος

         J. SILVA

      (1)  ΕΕ L 207 της 28.7.2006, σ. 30.


Avis juridique important

|

32000D0209(02)

Απόφαση του Συμβουλίου, της 31ης Ιανουαρίου 2000, περί του διορισμού μέλους της συμβουλευτικής επιτροπής του οργανισμού εφοδιασμού της Ευρατόμ

Επίσημη Εφημερίδα αριθ. C 037 της 09/02/2000 σ. 0002 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥτης 31ης Ιανουαρίου 2000περί του διορισμού μέλους της συμβουλευτικής επιτροπής του οργανισμού εφοδιασμού της Ευρατόμ(2000/C 37/02)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,το άρθρο Χ του καταστατικού του οργανισμού εφοδιασμού της Ευρατόμ(1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, της 1ης Ιανουαρίου 1995(2),την απόφαση του Συμβουλίου, της 14ης Ιουνίου 1999, περί του διορισμού των μελών της συμβουλευτικής επιτροπής του οργανισμού εφοδιασμού της Ευρατόμ(3),τη γνώμη της Επιτροπής,Εκτιμώντας:ότι έχει κενωθεί μία θέση μέλους της προαναφερόμενης επιτροπής, λόγω της παραίτησης του κ. Diego MOLINA OTERO, η οποία γνωστοποιήθηκε στο Συμβούλιο στις 28 Μαΐου 1999·ότι πρέπει, κατά συνέπεια, να πληρωθεί αυτή η θέση·την υποψηφιότητα που πρότεινε η ισπανική κυβέρνηση στις 28 Μαΐου 1999,ΑΠΟΦΑΣΙΖΕΙ:Άρθρο μόνοΟ κ. Enrique VALERO ABAD διορίζεται μέλος της συμβουλευτικής επιτροπής του οργανισμού εφοδιασμού της Ευρατόμ για το υπόλοιπο της θητείας αυτής της επιτροπής, δηλαδή έως τις 28 Μαρτίου 2001.Βρυξέλλες, 31 Ιανουαρίου 2000.Για το ΣυμβούλιοΟ ΠρόεδροςJ. PINA MOURA(1) ΕΕ 27 της 6.12.1958, σ. 534/58.(2) ΕΕ L 1 της 1.1.1995, σ. 1.(3) ΕΕ C 186 της 2.7.1999, σ. 1.


title: 2011/167/ΕΕ: Απόφαση του Συμβουλίου, της 10ης Μαρτίου 2011 , για την έγκριση ενισχυμένης συνεργασίας στον τομέα της δημιουργίας ενιαίου καθεστώτος προστασίας των ευρεσιτεχνιών

text:
               22.3.2011

               EL

               Επίσημη Εφημερίδα της Ευρωπαϊκής Ένωσης

               L 76/53

         ΑΠΌΦΑΣΗ ΤΟΥ ΣΥΜΒΟΥΛΊΟΥ,
   της 10ης Μαρτίου 2011,
   για την έγκριση ενισχυμένης συνεργασίας στον τομέα της δημιουργίας ενιαίου καθεστώτος προστασίας των ευρεσιτεχνιών
   (2011/167/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 329 παράγραφος 1,
   Έχοντας υπόψη τις αιτήσεις που έχουν υποβληθεί από τη Δημοκρατία της Αυστρίας, το Βασίλειο του Βελγίου, τη Δημοκρατία της Βουλγαρίας, τη Γαλλική Δημοκρατία, την Ομοσπονδιακή Δημοκρατία της Γερμανίας, το Βασίλειο της Δανίας, την Ελληνική Δημοκρατία, τη Δημοκρατία της Εσθονίας, το Ηνωμένο Βασίλειο της Μεγάλης Βρετανίας και Βόρειας Ιρλανδίας, την Ιρλανδία, το Βασίλειο των Κάτω Χωρών, την Κυπριακή Δημοκρατία, τη Δημοκρατία της Λεττονίας, τη Δημοκρατία της Λιθουανίας, το Μεγάλο Δουκάτο του Λουξεμβούργου, τη Μάλτα, τη Δημοκρατία της Ουγγαρίας, τη Δημοκρατία της Πολωνίας, τη Δημοκρατία της Πορτογαλίας, τη Ρουμανία, τη Δημοκρατία της Σλοβενίας, τη Σλοβακική Δημοκρατία, το Βασίλειο της Σουηδίας, την Τσεχική Δημοκρατία και τη Δημοκρατία της Φινλανδίας,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σύμφωνα με το άρθρο 3 παράγραφος 3 της συνθήκης για την Ευρωπαϊκή Ένωση (ΣΕΕ), η Ένωση εγκαθιδρύει εσωτερική αγορά, εργάζεται για την αειφόρο ανάπτυξη της Ευρώπης με γνώμονα την ισόρροπη οικονομική ανάπτυξη και προάγει την επιστημονική και τεχνολογική πρόοδο. Η θέσπιση των νομικών προϋποθέσεων, που παρέχουν στις επιχειρήσεις τη δυνατότητα να προσαρμόσουν τις δραστηριότητές τους όσον αφορά την παραγωγή και τη διανομή των προϊόντων εκτός των εθνικών συνόρων και που προσφέρουν στις εταιρείες περισσότερες επιλογές και ευκαιρίες, συμβάλλει στην επίτευξη αυτού του στόχου. Από τα νομικά μέσα που θα έπρεπε να έχουν στη διάθεσή τους οι επιχειρήσεις, ενδείκνυται ιδιαιτέρως ένα ενιαίο δίπλωμα ευρεσιτεχνίας που θα παράγει ομοιόμορφα αποτελέσματα σε όλη την επικράτεια της Ένωσης.

               (2)

               Σύμφωνα με το άρθρο 118 της συνθήκης για τη λειτουργία της Ευρωπαϊκής Ένωσης (ΣΛΕΕ) και στο πλαίσιο της εγκαθίδρυσης και λειτουργίας της εσωτερικής αγοράς, τα μέτρα θα πρέπει να περιλαμβάνουν τη δημιουργία ενιαίου καθεστώτος προστασίας των ευρεσιτεχνιών στο εσωτερικό της Ένωσης και τη δημιουργία κεντρικών καθεστώτων έγκρισης, συντονισμού και ελέγχου στο επίπεδο της Ένωσης.

               (3)

               Στις 5 Ιουλίου 2000, η Επιτροπή ενέκρινε πρόταση κανονισμού του Συμβουλίου για το κοινοτικό δίπλωμα ευρεσιτεχνίας με σκοπό τη δημιουργία ενιαίου διπλώματος ευρεσιτεχνίας που θα παρέχει ομοιόμορφη προστασία σε ολόκληρη την Ένωση. Στις 30 Ιουνίου 2010, η Επιτροπή ενέκρινε πρόταση κανονισμού του Συμβουλίου περί των μεταφραστικών ρυθμίσεων για το δίπλωμα ευρεσιτεχνίας της Ευρωπαϊκής Ένωσης («προτεινόμενος κανονισμός περί των μεταφραστικών ρυθμίσεων») στον οποίο ορίζονται οι μεταφραστικές ρυθμίσεις που θα ισχύουν για το δίπλωμα ευρεσιτεχνίας της ΕΕ.

               (4)

               Στη σύνοδο του Συμβουλίου της 10ης Νοεμβρίου 2010, καταγράφηκε ότι δεν υπήρξε ομοφωνία για περαιτέρω πρόοδο σχετικά με τον προτεινόμενο κανονισμό περί των μεταφραστικών ρυθμίσεων. Στις 10 Δεκεμβρίου 2010 επιβεβαιώθηκε ότι υπάρχουν ανυπέρβλητες δυσκολίες, γεγονός που, επί του παρόντος και στο ορατό μέλλον, καθιστά αδύνατη την ομοφωνία. Επειδή η συμφωνία για τον προτεινόμενο κανονισμό περί των μεταφραστικών ρυθμίσεων είναι απαραίτητη για μια τελική συμφωνία σχετικά με το ενιαίο καθεστώς προστασίας των ευρεσιτεχνιών στην Ένωση, διαπιστώνεται ότι ο στόχος της δημιουργίας του ενιαίου καθεστώτος προστασίας των ευρεσιτεχνιών για την Ένωση δεν μπορεί να επιτευχθεί μέσα σε εύλογο χρόνο με εφαρμογή των σχετικών διατάξεων των συνθηκών.

               (5)

               Υπό τις συνθήκες αυτές, δώδεκα κράτη μέλη, και συγκεκριμένα η Γαλλία, η Γερμανία, η Δανία, η Εσθονία, το Ηνωμένο Βασίλειο, οι Κάτω Χώρες, η Λιθουανία, το Λουξεμβούργο, η Πολωνία, η Σλοβενία, η Σουηδία και η Φινλανδία υπέβαλαν αιτήσεις στην Επιτροπή με επιστολές στις 7, 8 και 13 Δεκεμβρίου 2010 δηλώνοντας ότι επιθυμούν την ενίσχυση της μεταξύ τους συνεργασίας στον τομέα της δημιουργίας του ενιαίου καθεστώτος προστασίας των ευρεσιτεχνιών στη βάση των υφιστάμενων προτάσεων που είχαν υποστηριχθεί από τα συγκεκριμένα κράτη μέλη στη διάρκεια των διαπραγματεύσεων και ότι η Επιτροπή όφειλε προς τούτο να υποβάλει σχετική πρόταση στο Συμβούλιο. Οι αιτήσεις επιβεβαιώθηκαν στη σύνοδο του Συμβουλίου στις 10 Δεκεμβρίου 2010. Συνολικά, 12 κράτη μέλη υπέβαλαν αίτηση για ενισχυμένη συνεργασία. Εν τω μεταξύ, 13 ακόμη κράτη μέλη, ήτοι η Αυστρία, το Βέλγιο, η Βουλγαρία, η Ελλάς, η Ιρλανδία, η Κύπρος, η Λεττονία, η Μάλτα, η Ουγγαρία, η Πορτογαλία, η Ρουμανία, η Σλοβακία και η Τσεχική Δημοκρατία έστειλαν επιστολή στην Επιτροπή αναφέροντας ότι επιθυμούν επίσης να συμμετάσχουν στην προβλεπόμενη ενισχυμένη συνεργασία. Συνολικά, 25 κράτη μέλη υπέβαλαν αίτηση για ενισχυμένη συνεργασία.

               (6)

               Η ενισχυμένη συνεργασία θα πρέπει να παρέχει το αναγκαίο νομοθετικό πλαίσιο για τη δημιουργία του ενιαίου καθεστώτος προστασίας των ευρεσιτεχνιών στα συμμετέχοντα κράτη μέλη και να διασφαλίζει στις επιχειρήσεις σε ολόκληρη την Ένωση τη δυνατότητα να βελτιώσουν την ανταγωνιστικότητά τους επιλέγοντας να αναζητήσουν ενιαία προστασία μέσω του διπλώματος ευρεσιτεχνίας στα συμμετέχοντα κράτη μέλη, σε συνδυασμό με την προαγωγή της επιστημονικής και τεχνολογικής προόδου.

               (7)

               Η ενισχυμένη συνεργασία πρέπει να στοχεύει στη δημιουργία ενιαίου διπλώματος ευρεσιτεχνίας, το οποίο θα παρέχει ομοιόμορφη προστασία στο σύνολο των επικρατειών των συμμετεχόντων κρατών μελών και θα χορηγείται για όλα αυτά τα κράτη μέλη από το Ευρωπαϊκό Γραφείο Διπλωμάτων Ευρεσιτεχνίας (ΕΓΔΕ). Ως απαραίτητο τμήμα του ενιαίου διπλώματος ευρεσιτεχνίας, οι μεταφραστικές ρυθμίσεις που θα ισχύσουν πρέπει να είναι απλές και οικονομικά συμφέρουσες και να αντιστοιχούν στα όσα προβλέπονται στην πρόταση κανονισμού του Συμβουλίου περί των μεταφραστικών ρυθμίσεων για το δίπλωμα ευρεσιτεχνίας της Ευρωπαϊκής Ένωσης, η οποία υποβλήθηκε από την Επιτροπή στις 30 Ιουνίου 2010, σε συνδυασμό με τα σημεία συμβιβασμού που πρότεινε η προεδρία τον Νοέμβριο του 2010 και τα οποία έτυχαν ευρείας υποστήριξης στο Συμβούλιο. Οι μεταφραστικές ρυθμίσεις διατηρούν τη δυνατότητα κατάθεσης αιτήσεων διπλώματος ευρεσιτεχνίας σε οποιαδήποτε γλώσσα της Ένωσης στο ΕΓΔΕ και εγγυώνται την αποζημίωση των εξόδων για τη μετάφραση των αιτήσεων που κατατίθενται σε γλώσσες άλλες από τις επίσημες γλώσσες του ΕΓΔΕ. Το δίπλωμα ευρεσιτεχνίας με ενιαία ισχύ θα πρέπει να χορηγείται μόνο σε μία από τις επίσημες γλώσσες του ΕΓΔΕ όπως προβλέπεται στη σύμβαση για το ευρωπαϊκό δίπλωμα ευρεσιτεχνίας (ΣΕΔΕ). Δεν θα απαιτούνται περαιτέρω μεταφράσεις, με την επιφύλαξη αναλογικών μεταβατικών ρυθμίσεων για πρόσθετες μεταφράσεις σε προσωρινή βάση, χωρίς νομική αξία και για σκοπούς πληροφόρησης και μόνον. Σε κάθε περίπτωση, οι μεταβατικές ρυθμίσεις δεν θα έχουν λόγο ύπαρξης όταν θα είναι πλέον διαθέσιμες μηχανικές μεταφράσεις υψηλής ποιότητας, υπό την προϋπόθεση της αντικειμενικής αξιολόγησης της ποιότητας. Σε περίπτωση διαφωνίας, οι υποχρεωτικές μεταφραστικές υποχρεώσεις θα ισχύουν για τον δικαιούχο του διπλώματος ευρεσιτεχνίας.

               (8)

               Πληρούνται οι προϋποθέσεις που ορίζονται στο άρθρο 20 της ΣΕΕ και στα άρθρα 326 και 329 της ΣΛΕΕ.

               (9)

               Ο τομέας τον οποίο καλύπτει η ενισχυμένη συνεργασία, δηλαδή η θέσπιση μέτρων για τη δημιουργία ενιαίου διπλώματος ευρεσιτεχνίας το οποίο θα παρέχει προστασία στο εσωτερικό της Ένωσης και η δημιουργία κεντρικών καθεστώτων έγκρισης, συντονισμού και ελέγχου στο επίπεδο της Ένωσης, ορίζεται στο άρθρο 118 της ΣΛΕΕ ως ένας από τους τομείς που καλύπτονται από τις Συνθήκες.

               (10)

               Κατεγράφη στη σύνοδο του Συμβουλίου της 10ης Νοεμβρίου 2010 και επιβεβαιώθηκε στις 10 Δεκεμβρίου 2010 ότι ο στόχος της θέσπισης ενιαίου καθεστώτος προστασίας των ευρεσιτεχνιών στο εσωτερικό της Ένωσης δεν μπορεί να επιτευχθεί μέσα σε εύλογο χρόνο από την Ένωση ως σύνολο, εκπληρώνοντας έτσι την προϋπόθεση του άρθρου 20 παράγραφος 2 της ΣΕΕ ότι η ενισχυμένη συνεργασία πρέπει να καθιερώνεται μόνον ως έσχατη λύση.

               (11)

               Η ενισχυμένη συνεργασία στον τομέα της δημιουργίας ενιαίου καθεστώτος προστασίας των ευρεσιτεχνιών στοχεύει στην προαγωγή της επιστημονικής και τεχνολογικής προόδου και στη λειτουργία της εσωτερικής αγοράς. Η δημιουργία του ενιαίου καθεστώτος προστασίας των ευρεσιτεχνιών για μια ομάδα κρατών μελών θα βελτιώσει το επίπεδο προστασίας των ευρεσιτεχνιών παρέχοντας τη δυνατότητα εξασφάλισης ομοιόμορφης προστασίας μέσω του διπλώματος ευρεσιτεχνίας σε ολόκληρη την επικράτεια των συμμετεχόντων κρατών μελών και θα καταργήσει τα έξοδα και την πολυπλοκότητα στις εν λόγω επικράτειες. Συνεπώς, διευκολύνει την πραγμάτωση των στόχων της Ένωσης, διαφυλάσσει τα συμφέροντά της και ενισχύει τη διαδικασία ολοκλήρωσής της σύμφωνα με το άρθρο 20 παράγραφος 1 της ΣΕΕ.

               (12)

               Η δημιουργία ενιαίου καθεστώτος προστασίας των ευρεσιτεχνιών δεν περιλαμβάνεται στον κατάλογο των αποκλειστικών αρμοδιοτήτων που ορίζονται στο άρθρο 3 παράγραφος 1 της ΣΛΕΕ. Η νομική βάση για τη δημιουργία δικαιωμάτων διανοητικής ιδιοκτησίας είναι το άρθρο 118 της ΣΛΕΕ το οποίο εμπίπτει στο κεφάλαιο 3 «Προσέγγιση των νομοθεσιών» του τίτλου VII «Κοινοί κανόνες για τον ανταγωνισμό, τη φορολογία και την προσέγγιση των νομοθεσιών», και περιλαμβάνει ειδική αναφορά στην εγκαθίδρυση και λειτουργία της εσωτερικής αγοράς, η οποία συγκαταλέγεται στις συντρέχουσες αρμοδιότητες της Ένωσης σύμφωνα με το άρθρο 4 της ΣΛΕΕ. Η δημιουργία ενιαίου καθεστώτος προστασίας των ευρεσιτεχνιών μαζί με τις ισχύουσες μεταφραστικές ρυθμίσεις εμπίπτει, συνεπώς, στο πλαίσιο των μη αποκλειστικών αρμοδιοτήτων της Ένωσης.

               (13)

               Η ενισχυμένη συνεργασία στον τομέα της δημιουργίας ενιαίου καθεστώτος προστασίας των ευρεσιτεχνιών σέβεται τις Συνθήκες και το δίκαιο της Ένωσης και δεν θίγει την εσωτερική αγορά ούτε την οικονομική, κοινωνική ή εδαφική συνοχή. Δεν συνιστά φραγμό ή διάκριση στις συναλλαγές μεταξύ των κρατών μελών ούτε να προκαλεί στρεβλώσεις του ανταγωνισμού μεταξύ τους.

               (14)

               Η ενισχυμένη συνεργασία στον τομέα της δημιουργίας ενιαίου καθεστώτος προστασίας των ευρεσιτεχνιών σέβεται τις αρμοδιότητες, τα δικαιώματα και τις υποχρεώσεις των μη συμμετεχόντων κρατών μελών. Η δυνατότητα εξασφάλισης ενιαίας προστασίας μέσω του διπλώματος ευρεσιτεχνίας στις επικράτειες των συμμετεχόντων κρατών μελών δεν επηρεάζει τη διαθεσιμότητα ή τις προϋποθέσεις της προστασίας μέσω του διπλώματος ευρεσιτεχνίας στις επικράτειες των μη συμμετεχόντων κρατών μελών. Επιπροσθέτως, οι επιχειρήσεις από μη συμμετέχοντα κράτη μέλη έχουν τη δυνατότητα να εξασφαλίζουν ενιαία προστασία μέσω του διπλώματος ευρεσιτεχνίας στις επικράτειες των συμμετεχόντων κρατών μελών με τις ίδιες προϋποθέσεις με τις επιχειρήσεις από τα συμμετέχοντα κράτη μέλη. Οι υπάρχοντες κανονισμοί των μη συμμετεχόντων κρατών μελών με τους οποίους ορίζονται οι προϋποθέσεις για την εξασφάλιση προστασίας μέσω του διπλώματος ευρεσιτεχνίας στην επικράτειά τους δεν επηρεάζονται.

               (15)

               Ειδικότερα, η ενισχυμένη συνεργασία στον τομέα της δημιουργίας ενιαίου καθεστώτος προστασίας των ευρεσιτεχνιών πρέπει να σέβεται το δίκαιο της Ένωσης σχετικά με τα διπλώματα ευρεσιτεχνίας καθώς η ενισχυμένη συνεργασία σέβεται το υπάρχον κεκτημένο.

               (16)

               Με την επιφύλαξη ενδεχόμενων προϋποθέσεων συμμετοχής που ορίζονται στην παρούσα απόφαση, η ενισχυμένη συνεργασία στον τομέα της δημιουργίας ενιαίου καθεστώτος προστασίας των ευρεσιτεχνιών είναι ανοικτή ανά πάσα στιγμή σε όλα τα κράτη μέλη που επιθυμούν να τηρήσουν τις πράξεις που έχουν ήδη θεσπιστεί στο πλαίσιο αυτό σύμφωνα με το άρθρο 328 της ΣΛΕΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Δημοκρατία της Αυστρίας, το Βασίλειο του Βελγίου, η Δημοκρατία της Βουλγαρίας, η Γαλλική Δημοκρατία, η Ομοσπονδιακή Δημοκρατία της Γερμανίας, το Βασίλειο της Δανίας, η Ελληνική Δημοκρατία, η Δημοκρατία της Εσθονίας, το Ηνωμένο Βασίλειο της Μεγάλης Βρετανίας και Βόρειας Ιρλανδίας, η Ιρλανδία, το Βασίλειο των Κάτω Χωρών, η Κυπριακή Δημοκρατία, η Δημοκρατία της Λεττονίας, η Δημοκρατία της Λιθουανίας, το Μεγάλο Δουκάτο του Λουξεμβούργου, η Μάλτα, η Δημοκρατία της Ουγγαρίας, η Δημοκρατία της Πολωνίας, η Δημοκρατία της Πορτογαλίας, η Ρουμανία, η Δημοκρατία της Σλοβενίας, η Σλοβακική Δημοκρατία, το Βασίλειο της Σουηδίας, η Τσεχική Δημοκρατία και η Δημοκρατία της Φινλανδίας εξουσιοδοτούνται διά της παρούσης να καθιερώσουν ενισχυμένη συνεργασία μεταξύ τους στον τομέα της δημιουργίας ενιαίου καθεστώτος προστασίας των ευρεσιτεχνιών, με εφαρμογή των σχετικών διατάξεων των συνθηκών.
   Άρθρο 2
   Η παρούσα απόφαση τίθεται σε ισχύ από την ημερομηνία έκδοσής της.

      Βρυξέλλες, 10 Μαρτίου 2011.

            Για το Συμβούλιο

            Ο Πρόεδρος

         CSÉFALVAY Z.


title: 2011/726/: Απόφαση του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011 , για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/026 PT/Rohde από την Πορτογαλία)

text:
               8.11.2011

               EL

               Επίσημη Εφημερίδα της Ευρωπαϊκής Ένωσης

               L 289/32

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 25ης Οκτωβρίου 2011
   για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/026 PT/Rohde από την Πορτογαλία)
   (2011/726/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών που επιφέρει η παγκοσμιοποίηση στη μορφή του παγκόσμιου εμπορίου και για να τους βοηθήσει να επανενταχθούν στην αγορά εργασίας.

               (2)

               Το πεδίο εφαρμογής του ΕΤΠ επεκτάθηκε για τις αιτήσεις που υποβάλλονται μετά την 1η Μαΐου 2009 ώστε να συμπεριλαμβάνει τη στήριξη σε εργαζομένους που απολύθηκαν ως άμεσο αποτέλεσμα της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ μέχρι το ποσό των 500 εκατ. EUR ετησίως.

               (4)

               Στις 26 Νοεμβρίου 2010 η Πορτογαλία υπέβαλε αίτηση για την κινητοποίηση του ΕΤΠ όσον αφορά τις απολύσεις στην επιχείρηση Rohde, την οποία συμπλήρωσε με πρόσθετες πληροφορίες που αφορούν το διάστημα έως και τις 19 Μαΐου 2011. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 1 449 500 EUR.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Πορτογαλία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 449 500 ΕUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 25 Οκτωβρίου 2011.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.